Якка тартибдаги тадбиркорлик, МЧЖ ва фермер хўжаликни ташкил қилиш – Tadbirkor-Fermer\nЯкка тартибдаги тадбиркорлик, МЧЖ ва фермер хўжаликни ташкил қилиш\nЯкка тартибдаги тадбиркорларнинг фаолият турлари ҳамда солиқ ставкалари бўйича кўплаб саволлар келиб тушаётганлигини инобатга олиб, якка тартибдаги тадбиркорларнинг ҳар бир фаолият тури бўйича қатъий белгиланган солиқ суммалари юзасидан тушунтириш берамиз.\nАввал мазкур мавзунинг айрим жиҳатларига тўхталиб ўтсак.\nЯкка тартибдаги тадбиркорлар Ўзбекистон Республикаси Вазирлар Маҳкамасининг 2011 йил 7 январдаги 6-сонли қарори билан тасдиқланган «Хусусий тадбиркорлар юридик шахс ташкил этмасдан шугъулланиши мумкин бўлган фаолият турлари рўйхати» ҳамда Ўзбекистон Республикаси Президентининг 2005 йил 28 мартдаги ПФ-3588-сонли Фармони билан тасдиқланган «Халқ бадиий ҳунармандчиликлари ва амалий-безак санъати буюмлари асосий турларининг янгиланган рўйхати» бўйича белгиланган фаолият турларини амалга оширишлари мумкин.\nЎзбекистон Республикаси Солиқ кодексининг 375-моддасига асосан солиқ тўловчининг календар ойида ишлаган кунлари сонидан қатъи назар, қатъий белгиланган солиқ тадбиркорлик фаолиятининг тури ва солиқ тўловчининг фаолиятни амалга ошириш жойига қараб белгиланган ставкалар бўйича тўланади.\nФаолиятнинг бир неча тури билан шугъулланувчи солиқ тўловчилар қатъий белгиланган солиқни фаолиятнинг ҳар бир тури учун мазкур турдаги фаолиятга нисбатан белгиланган ставкалар бўйича алоҳида-алоҳида тўлайди.\nАгар фаолият амалга оширилган жой учун қатъий белгиланган солиқ ставкалари давлат рўйхатидан ўтказилган жой учун белгиланган ставкалардан фарқ қилса, қатъий белгиланган солиқ энг юқори ставка бўйича тўланади.\nШунингдек, Солиқ кодексининг 311-моддасига асосан якка тартибдаги тадбиркорлар календар ойида ишлаган кунлари сонидан қатъи назар, сугъурта бадалларини мажбурий тартибда ойига энг кам иш ҳақидан кам бўлмаган миқдорда тўлайди.\nЯкка тартибдаги тадбиркорлар учун қатъий белгиланган солиқ ставкалари Ўзбекистон Республикаси Президентининг 2013 йил 25 декабрдаги «Ўзбекистон Республикасининг 2014 йилги асосий макроиқтисодий кўрсаткичлари прогнози ва Давлат бюджети параметрлари тўгърисида»ги ПҚ-2099-сонли қарорининг 10-11-иловаларида белгилаб берилган. Хусусан, 10-иловада фаолиятнинг айрим тури, яъни болалар ўйин автоматлари фаолияти учун, 11-иловада эса чакана савдо, маиший, сартарошлик хизматлари, автомобил транспортида юк ташишга оид хизматлар ҳамда бошқа фаолият турлари учун солиқ ставкалари белгиланган.\nҚатъий белгиланган солиқ ставкалари йил бошига, яъни 2014 йил 1 январига белгиланган энг кам иш ҳақидан (96105 сўм) келиб чиқиб аниқланади ва энг кам иш ҳақи миқдори йил давомида ўзгарганда қайта кўриб чиқилмайди.\nЯККА ТАРТИБДАГИ ТАДБИРКОРЛАР ШУГъУЛЛАНИШИ МУМКИН БЎЛГАН ФАОЛИЯТ ТУРЛАРИ БЎЙИЧА\nҚАТъИЙ БEЛГИЛАНГАН СОЛИҚ СТАВКАЛАРИ ЖАДВАЛИ\nҚатъий белгиланган солиқнинг бир ойдаги ставкаси (сўмда)\nНукус шаҳри ва вилоят бўйсунувидаги шаҳарлар\nДеҳқон бозорларида қишлоқ хўжалиги маҳсулотларини чакана сотиш *\nНоозиқ-овқат товарларини чакана сотиш (нефт маҳсулотларининг барча турларини, қимматбаҳо металлар ва қимматбаҳо тошлардан ясалган буюмлар ёхуд бундай материаллар қўлланилган буюмларни, аудиовизуал асарлар, фонограммалар ва ЭҲМ учун яратилган дастурларни, янги импорт автомобиллар ва фармацевтика товарларини сотиш бундан мустасно)\nТоварларни импорт қилиш ва чакана сотиш**\nҚонун ҳужжатларида белгиланган рўйхат бўйича ҳунармандчилик фаолияти..***\nЯкка буюртмалар бўйича поябзал тайёрлаш ва тикиш, поябзални таъмирлаш, бўяш ва тозалаш\nИнвентарни (хўжалик, спорт, балиқчилик ва ҳоказо инвентар) таъмирлаш ва тайёрлаш\nТранспорт воситаларини таъмирлаш ва уларга техник хизмат кўрсатиш, шу жумладан, транспорт воситаларига техник хизмат кўрсатиш хизматларининг бошқа турлари (акустик тизимлар ва қўриқлаш сигналларини таъмирлаш ва ўрнатиш, ювиш, текислаш, кузовга ҳимоя ва безак қопламалари қоплаш, салонни тозалаш ва шунга ўхшаш бошқа хизматлар)\nТураржойларни йиғиштириш хизматлари\nҲовлилар ва богъларга қараш хизматлари, шунингдек кўкаламзорлаштириш ишлари\nХўжалик моллари ва уй-рўзғор буюмларини (мебел, идиш-товоқлар, хўжалик, спорт, балиқчилик анжомлари, маиший техника, приборлар ва бошқаларни) ижарага бериш\nМиллий ширинликлар, нон-булка ва қандолатчилик маҳсулотлари, поп-корн, фрезерда музқаймоқ, салатлар ва тузламалар тайёрлаш ва сотиш, шунингдек уй шароитларида ёки маҳаллий давлат ҳокимияти органларининг қарори билан ажратилган махсус жойларда ўтириш жойлари ташкил этмасдан доналаб сотиладиган таомларнинг айрим турларини тайёрлаш\nБолаларнинг ўйинчоқ автоматлари билан боғлиқ хизматлар****\nДизайн бўйича хизматлар (график, интерер, мебел ва ҳоказолар), шунингдек чизмачилик-графика ишлари, шунингдек рассомлик санъати\nКомпютер дастурларини ишлаб чиқиш хизматлари, компютер ўйинларини ташкил этиш, шунингдек компютер ёрдамида матнларни териш ва босиб чиқариш хизматлари, матндан нусха олиш ва кўпайтириш билан богълиқ хизматлар\nКонсерт-томоша фаолиятини амалга ошириш******\nТантанали маросимларни ташкил этиш хизматлари (тўй, юбилей, тугъилган кун ва ҳоказолар)\nЖисмоний тарбия-согъломлаштириш фаолияти (шейпинг, аэробика, спорт сектсиялари, саломатлик гуруҳлари), тренерлик хизматлари\nЮкларни автомобил транспортида ташиш:\n3 тоннагача юк кўтариш қувватига эга юк автомобиллари учун 192210\n8 тоннагача юк кўтариш қувватига эга юк автомобиллари учун 8288315\n8 тоннадан ортиқ юк кўтариш қувватига эга юк автомобиллари учун 384420\nЎсимлик, ҳайвонлар ва минераллардан тайёрланган доривор хом ашёни этиштириш, йигъиштириш, тайёрлаш, қадоқлаш ва улгуржи сотиш\nГуллар ва декоратив дарахтлар этиштириш ва сотиш\nЖисмоний ва юридик шахсларга махсус техникадан (тракторлар, автокранлар, булдозерлар, экскаваторлар ва бошқалардан) фойдаланган ҳолда хизматлар кўрсатиш\nТелекоммуникациялар операторларига, провайдерларига воситачилик хизматлари кўрсатиш (салоҳиятли абонентларни излаш, абонентлар ёки хизматлар кўрсатувчилар билан абонентлик шартномалари тузиш ва уларга маълумот-ахборот хизмати кўрсатиш, хизмат кўрсатувчиларнинг хизмати учун тўловларни қабул қилиш)\nТашкилотлар учун қишлоқ хўжалиги маҳсулотлари (хом сут, сабзавотлар, мевалар, асал, тери ва мўйна) тайёрлаш бўйича хизматлар\nЭкскурсия хизматлари кўрсатиш бўйича туризм фаолияти\n*) Уй хўжалиги, шу жумладан, деҳқон хўжалигида парваришланган тирик ҳайвонларни (чорва моллари, паррандалар, мўйнали ва бошқа ҳайвонлар, балиқлар ва бошқалар) ҳамда уларни сўйиб, хом ёки қайта ишланган кўринишдаги маҳсулотларни, саноатда қайта ишлашдан ташқари, чорвачилик, асаларичилик ва деҳқончилик маҳсулотларини табиий ва қайта ишланган кўринишда (манзарали богъдорчилик (гулчилик) маҳсулотларидан ташқари) сотиш бундан мустасно.Солиқ солишдан озод этиш солиқ тўловчи томонидан давлат ҳокимиятининг жойлардаги тегишли органи, фуқароларнинг ўзини ўзи бошқариш органи, богъдорчилик, узумчилик ёки полизчилик ширкати бошқаруви томонидан берилган, сотилган маҳсулот солиқ тўловчи томонидан унга ёхуд унинг оила аъзоларига ажратилган эр участкасида этиштирилганлигини тасдиқловчи белгиланган шаклдаги ҳужжатни тақдим этиш шарти билан амалга оширилади.\n**)1-4 қаторларда кўрсатилган фаолият турларига белгиланган ставкалардан келиб чиқиб ҳисобланади.\n***) Ўзбекистон Республикаси Президентининг 2010 йил 30 мартдаги «Халқ бадиий ҳунармандчилиги ва амалий санъатини ривожлантиришни янада қўллаб-қувватлаш тўгърисида»ги ПФ-4210-сонли Фармонида уй шароитида халқ бадиий ҳунармандчилиги ва амалий санъати буюмларини ишлаб чиқариш бўйича «Ҳунарманд» уюшмаси аъзолари – якка тартибдаги тадбиркорларга белгиланган қатъий солиқни тўлаш юзасидан солиқ имтиёзининг амал қилиш муддати Ўзбекистон Республикаси Президентининг 2013 йил 26декабрдаги ПФ-4589-сонли Фармонига асосан 2017 йилнинг 1 январигача узайтирилган.\n****) Ўзбекистон Республикаси Президентининг 2012 йил 10 майдаги «Ўзбекистон Республикасида 2012-2016 йилларда хизмат кўрсатиш соҳасини ривожлантириш дастури тўгърисида»ги ПҚ-1754-сонли қарорига асосан 2012 йилнинг 2-чорагидан бошлаб, қишлоқ жойлардаги маҳаллалар ҳудудида маиший хизмат кўрсатиш билан шугъулланувчи якка тартибдаги тадбиркорлар (сартарошлар, тикувчилар, пояфзал, маиший техника таъмирлаш бўйича усталар ва бошқалар) 3 йил муддатга ҳамда қишлоқ жойларда якка тартибдаги уй-жой қурилиши асосида барпо этилаётган массивларда кирхона хизматларини амалга оширувчи якка тартибдаги тадбиркорлар 5 йил муддатга қатъий белгиланган солиқ тўлашдан озод этилган.\n*****) Ҳар бир жиҳозланган ўринлар сонига нисбатан.\n******) Ўзбекистон Республикаси Солиқ кодексининг 390-моддасига асосан Гастрол-контсерт фаолияти билан шугъулланиш ҳуқуқи учун давлат божи тўловчи жисмоний шахслар мазкур фаолият тури бўйича қатъий белгиланган солиқ тўлашдан озод этилган.\nДСҚ – Давлат солиқ қўмитаси\nИшонч телефони: (0 371) 244-98-98\nФакс: (0 371) 244-89-12Э-маил: орг@солиқ.уз\nМанзил: Ўзбекистон Республикаси, 100011, Тошкент шаҳри Абдулла Қодирий кўчаси, 13А. Иш вақти: 9:00-18:00, тушлик 13:00-14:00, иш кунлари: душанба – жума\nСавдо билан шугулланиш учун фирма очмокчи эдим. МЧЖ ва ХК корхона уртасида кандай фарк бор.\nФарқи жуда кўп. Асосийлари:\n1. “Хусусий корхона тўғрисида”ги қонуннинг 8-моддасига кўра, хусусий корхона (кейинги ўринда ХК деб юритилади) битта (abl.uz шарҳи) мулкдор томонидан тузилади, мулкдор унга тегишли мол-мулк беради ва унинг уставини тасдиқлайди. Хусусий корхона, агар унинг уставида бошқача қоида белгиланган бўлмаса, номуайян муддатга тузилади.\nМасъулияти чекланган жамият (кейинги ўринларда МЧЖ деб юритилади)нинг таъсисчилари эса, ФКнинг 62-моддаси ва “Масъулияти чекланган ҳамда қўшимча масъулиятли жамиятлар тўғрисида”ги қонуннинг 3-моддасига кўра, бир ёки бир неча шахс бўлиши мумкин.\n2. ХК таъсисчиси фақат жисмоний шахс бўлади. МЧЖнинг таъсисчилари жисмоний ва юридик шахслар бўлади.\n3. Хусусий корхона номланишида «xususiy korxona» ёки «ХК» аббревиатураси бўлади. МЧЖнинг номланишида «масъулияти чекланган жамият» ёки “MChJ” аббревиатураси бўлади.\n4. ХК устав фонди бўлинмасдир, МЧЖнинг устав фонди таъсисчилари ўртасида бўлинади.\n5. ХК мулкдори корхонани раҳбар сифатида якка бошқаради (вақтинчага бошқа жисмоний шахс зиммасига бошқариш вазифаси юкланиши мумкин). МЧЖда эса, битта таъсисчи бўлса- шу таъсисчи, бир неча таъсисчилар бўлса- улардан бири ёйинки таъсисчи бўлмаган бошқа (жисмоний) шахс томонидан бошқарилиши мумкин.\n6. МЧЖда устав фонди қийматига мутаносиб равишда “йирик битим”ларни тузишда таъсисчилар розилигини олиш керак. ХКда фаолиятида “йирик битим” тушунчаси йўқ ва раҳбар мустақил ҳал қилади.\n7. Солиқ кодекси 179-моддасига кўра, солиқлар ва бошқа мажбурий тўловларни тўлаганидан кейин хусусий корхона мулкдори ихтиёрида қоладиган фойда суммасига солиқ солинмайди. МЧЖ мулкдорларида (иштирокчиларида) эса, бундай имтиёз мавжуд эмас.\n01.04.2015 дан бошлаб, тадбиркорлик фаолиятини тартибга солувчи қонунчилик нормалари хусусидаги саволлар билан abl.uz сайтига мурожаат қилишингиз мумкин.\nМАСЪУЛИЯТИ ЧЕКЛАНГАН ЖАМИЯТ (МЧЖ)НИ ТАЪСИС ЭТИШ БЎЙИЧА ҲАРАКАТЛАР\nМасъулияти чекланган жамиятнинг бир неча таъсисчи томонидан таъсис этилиши учун қуйидагиларни амалга ошириш зарур:\n1) у жойлашадиган бино ёки хонани аниқлаш;\n2) МЧЖнинг таъсис шартномаси ва устави матнларини тайёрлаш;\n3) умумий йиғилишни чақириб ва ўтказиб, унда:\n– давлат тилида таъсис шартномасини имзолаш ва устав\nМасъулияти Чекланган Жамияти Низоми (Устав ООО)\n2008 йил «_____»__________ даги\n_______-сонли карори билан\nТошкент 2008 йил.\n1. УМУМИЙ КОИДАЛАР:\n1.1 Бундан буен Жамият деб юритилувчи «Моя фирма» Масъулияти Чекланган Жамияти, муассиснинг 2008 йил «____»__________ №1 карорига асосан таъсис этилди;\n1.2 Жамият муассиси Узбекистон Республикаси фукароси:\n1. Иванов Иван Иванович, паспорти: СА №111111, Тошкент шахар, Юнусобод тумани 1-чи ШМБ томонидан 01.01.1980 йил берилган. Уй манзили: Тошкент шахар, Юнусобод тумани, 01-мавзе, 01-уй, 01-хон.;\n1.3 Жамиятнинг давлат тилидаги фирма номи:\n«Моя фирма» Масъулияти Чекланган Жамияти;\nКискартирилган фирма номи: «Моя фирма» MChJ\n1.4 Жамиятнинг жойлашиш манзили:\nУзбекистон Республикаси, Тошкент шахар, Юнусобод тумани;\n1.5 Жамиятнинг манзили:\nУзбекистон Республикаси, Тошкент шахар, Юнусобод тумани, 01-мавзе, 01-уй, 01-хон.;\n1.6 Масъулияти Чекланган Жамияти конун хужжатларида белгиланган тартибда давлат руйхатидан утказилган пайтдан эътиборан юридик шахс макомига эга булади;\n1.7 Жамият конун хужжатларида белгиланган тартибда бошка юридик шахсларнинг муассиси булишга еки уларнинг устав фондида бошкача тарзда иштирок этишга, ваколатхоналар ва филиаллар тузишга хаклидир;\n1.8 Жамият муддатга тузилади. Жамият тулик фирма номи давлат тилида ифодаланган ва Жамиятнинг жойлашган манзили курсатилган думалок мухрга эга булиши керак;\n1.9 Жамият узининг фирма номи езилган штампларига ва бланкларига, уз эмблемасига, шунингдек белгиланган тартибда руйхатга олинган товар белгисига ва бошка уз белгиларига эга булишга хаклидир;\n1.10 Жамият узининг мустакил балансида хисобга олинадиган алохида мол-мулкка эга булади, уз номидан хукукларни олиши, мажбуриятларга эга булиши, судда даъвогар ва жавобгар булиши мумкин;\n1.11 Жамият конун хужжатларида такикланмаган хар кандай фаолият турларини амалга ошириши мумкин;\n1.12 Руйхати конунларда белгиланадиган айрим фаолият турлари билан Жамият факат лицензия асосида шугулланиши мумкин;\n1.13 Жамият уз мажбуриятлари юзасидан узига карашли барча мол-мулк билан жавобгар булади;\n1.14 Жамият уз иштирокчилари мажбуриятлари юзасидан жавоб бермайди;\n1.15 Давлат ва унинг органлари Жамиятнинг мажбуриятлари юзасидан жавобгар булмайди, худди шунингдек Жамият хам давлат ва унинг органлари мажбуриятлари юзасидан жавобгар булмайди;\n1.16 Жамият Узбекистон Республикасининг «Масъулияти чекланган хамда кушимча масъулияти Жамиятлар тугрисида» Конуни ва Ушбу Низом асосида фаолият юргазади;\n1.17 Жамият иштирокчисининг, аудиторнинг еки исталган манфаатдор шахснинг талабига биноан Жамият уларга Жамиятнинг таъсис хужжатлари билан, шу жумладан унга киритилган узгартиришлар билан танишиш имкониятини бериши шарт. Жамият иштирокчисининг талабига биноан Жамият унга Жамиятнинг таъсис шартномаси ва устави нусхаларини бериши шарт;\n1.18 Жамият конунда белгиланган муддат мобайнида куйидаги хужжатларни саклаши шарт:\nЖамиятнинг таъсис хужжатлари, шунингдек Жамиятнинг таъсис хужжатларига киритилган хамда белгиланган тартибда руйхатдан утказилган узгартириш ва кушимчалар;\nЖамият муассислари йигилишининг Жамиятни ташкил этиш ва Жамиятнинг устав фондига кушиладиган пулсиз хиссаларнинг пул бахосини тасдиклаш тугрисидаги карорни, шунингдек Жамиятни ташкил этиш билан боглик бошка карорларни уз ичига олган баенномаси;\n· Жамият давлат руйхатидан утказилганлигини тасдикловчи хужжат;\n· Жамиятнинг уз балансида турган мол-мулка булган хукукни тасдикловчи хужжатлар;\n· Жамиятнинг филиаллари ва ваколатхоналари тугрисидаги низомлар;\n· Жамиятнинг облигациялар чикариши билан боглик хужжатлар;\n· Жамият иштирокчилари умумий йигилиши комисияси мажлисларининг баенномалари;\n· Аудитор ташкилотининг хулосалари;\n· Конун хужжатларида назарда тутилган бошка хужжатлар;\nЖамият хужжатларни узининг ижро этувчи органи жойлашган ерда еки Жамият иштирокчиларига маълум булган ва улар учун кулай булган бошка жойда саклайди.\n2. ЖАМИЯТНИНГ ФАОЛИЯТ ТУРЛАРИ:\n2.1 Жамият урнатилган тартибда куйидаги фаолият турларини амалга оширади:\n· Авиа ва темир йул чипталарини ташкилотлар ва ахолига етказиб бериш;\n· Ахоли учун маиший хизматлар;\n· Баддий-безак ишлари;\n· Бино ва иншоотларини ишлатиш, фойдаланиш ва ижарага бериш;\n· Бино ва иншоотларини куриш ва тиклаш, ободончилик ва кукаламзорлаштириш ишлари;\n· Боулинг, дискотекаларни ташкил килиш;\n· Ваколатчилик, реклама, агентлик, менежмент, маркетинг (шу жумладан кимматли когозлар бозорида), маслахат ва ердам курсатиш, хамда хужжатларни таржима килиш ва купайтириш;\n· Воситачилик хизматлари;\n· Дискларни, аудио, видео ва бошка кассета ва дискларни купайтириш, ижарага бериш, сотиб олиш ва сотишни ташкил этиш;\n· Дуконлар очиш;\n· Екилги-мой ва нефть-газ махсулотларини келтириш, ишлаб чикариш, гамлаш, кайта ишлаш, кадоклаш ва сотиш;\n· Ердамчи (иккиламчи) ва темирсозлама материаллар ишлаб чикариш;\n· Заргарлик ва антиквар буюмларини тиклаш, тузатиш ва сотиш;\n· Интернет-кафеси, компьютер уйинларини ташкил килиш;\n· Ишлаб чикаришни ташкил этиш;\n· Кимевий тозалаш хизматлари;\n· Кишлок хужалик, гушт, сут, тери, жун махсулотларини ишлаб чикариш, тайерлаш, кайта ишлаш, сотиш ва саклаш;\n· Компьютер системалари ва дастурларини ишлаб чикариш ва тадбик этиш, компьютерлар ва ташкилий техника воситаларини, хамда программа махсулотлари, йулдош молларни етказиб бериш, сервис хизматларини курсатиш;\n· Курилиш материалларини ишлаб чикариш ва сотиш;\n· Маданий-уйин кулгу тадбирлари буйича хизматлар килиш;\n· Маиший, электрон-хисоблаш, электр ускуна ва жихозларини таъмирлаш буйича хизматлар ва уларни ижарасини ташкил килиш;\n· Маркетинг, консалтинг, инжиниринг, лизинг, дилер хизматлари;\n· Мебел жихозларини ишлаб чикариш ва сотиш;\n· Модалар ательеси хизматлари;\n· Нон ва кондитер махсулотларини ишлаб чикариш ва сотиш;\n· Озик-овкат махсулотларини ишлаб чикариш ва сотиш;\n· Оптика, фармацевтика ва доривор усимликларини ишлаб чикариш, сотиш ва сотиб олиш, дорихоналар очиш;\n· Пойфазал ишлаб чикариш ва сотиш;\n· Полиграфия хизматлари;\n· Пуллик медицина, стоматология ва косметология хизматларини курсатиш;\n· Савдо-сотик ва савдо-воситачилик фаолияти;\n· Сартарошхона хизматлари, гуззалик салонларини очиш;\n· Спорт-согломлаштириш хизматлари (бассейн, сауна, тренажерлар);\n· Суратхона хизматлари;\n· Ташки иктисодий фаолият;\n· Телевизион дастурлар, хамда аудио-видео махсулотларни ишлаб чикариш, купайтириш, намойиш этиш, ижарага бериш, сотиш ва ретрансляция килиш, сурат хизматлар;\n· Тикувчилик, тукимачилик махсулотларини ишлаб чикариш ва сотиш;\n· Транспорт воситаларига техник хизмат, сервис хизматини, шунингдек автомобилларни ювишни ташкил килиш;\n· Транспорт хизматлари ва транспорт воситаларини сотиш;\n· Туризм ва мехмонхоналарни ташкил килиш;\n· Узбекистон Республикаси худудида ва ундан ташкарида, биржа ва нобиржавий бозорларда кимматли когозлар билан операциялар утказиш;\n· Улгуржи савдо;\n· Умумий овкатланиш шохобчаларини, ресторан, кафе, барларни очиш;\n· Уяли алока, факсимиль, почта ва курьер алокаси хизматларини курсатиш;\n· Фукароларини чет элга укитиш ва ишлаш учун юбориш ва кабул килиш;\n· Халк ижодиети, Амалий ва бадиий санъат буюмларини ишлаб чикариш ва сотиш;\n· Хорижий инвестиция ва технологияларни олиб келиш ва ундай фойдаланиш;\n· Чакана савдо;\n· Чет тилларга укитиш, бухгалтерия хисоби ва ишлаб чикариш, хунарларига ургатиш;\n· Чорвачилик, паррандачилик, ассаларичилик, баликчилик ва иссикхоналарни ташкил килиш ва ердамчи хужаликни ривожлантириш билан шугулланиш;\n· Шиша, фарфор, керамика, мрамор буюмлари ишлаб чикариш ва сотиш;\n· Экспорт-импорт операциялари;\n· Электр асбоб ускуналарни (двигатель ва моторларни) созлаш ва уларни йулга куйиш;\n· Юкларни ташишда экспедиторлик хизматлари;\n· Узбекистон Республикаси конунчилиги билан такикланмаган бошка фаолият турлари;\n3. УСТАВ ФОНДИ:\n3.1 Жамиятнинг устав фонди жамият муассисининг мол-мулки ва товар моддий бойликлар хисобига тузилган ва 660.000 (олти юз олтмиш минг) сумни ташкил этади: Иванов Иван Иванович\n-100(юз)%, 660.000 (олти юз олтмиш минг) сум;\n3.2 Жамият иштирокчиси улушининг хакикий киймати Жамият соф активлари кийматининг унинг улуши микдорига мутаносиб булган бир кисмига мос булади;\n3.3 Жамият давлат руйхатидан утказиладиган пайтга кадар унинг муассиси таъсис хужжатларида курсатилган Жамиятнинг устав фондидаги уз хиссасини давлат руйхатидан утказиш пайтига кадар 30% киритиши шарт;\n3.4 Жамият муассиси Жамият давлат руйхатидан утган пайтдан бошлаб бир йил мобайнида устав фондини тулик киритиши шарт;\n3.5 Жамиятнинг иштирокчиси томонидан хиссанинг тулик киритилганлиги Жамият иштирокчисига берилган гувохнома билан тасдикланади;\n3.6 Пул, кимматли когозлар, узга ашелар ёки мулкий хукуклар ёхуд пул бахосига эга булган бошка шахсга утказиладиган узга хукуклар Жамиятнинг устав фондига кушиладиган хиссалари булиши мумкин;\n3.7 Жамият устав фондига пулсиз хиссалар кушилган такдирда пул бахосини Жамият иштирокчилари томонидан тасдикланади;\nЖамиятнинг иштирокчилари ва Жамиятга кабул килинадиган учинчи шахслар томонидан Жамиятнинг устав фондига кушиладиган пулсиз хиссаларининг пул бахоси Жамият иштирокчилари умумий йигилишининг Жамиятнинг барча иштирокчилари томонидан бир овоздан кабул килинадиган карори билан тасдикланади;\nУстав фондини камайтириш еки купайтириш, уставга узгартиришлар ва кушимчалар киритиш конун хужжатлари асосида амалга оширилади ва давлат руйхатидан утгандан кейин уз кучига эга булади;\n4. ЖАМИЯТ МУАССИСЛАРИНИНГ ХУКУК ВА МАЖБУРИЯТЛАРИ:\n4.1 Жамият катнашчилари куйидагиларга хаклидирлар:\n· Конун хужжатларида ва Жамиятнинг таъсис хужжатларида белгиланган тартибда Жамиятнинг ишларини бошкаришда иштирок этиш;\n· Конун хужжатларида ва Жамият таъсис хужжатларида белгиланган тартибда Жамиятнинг фаолияти тугрисида ахборот олиш хамда унинг бухгалтерия дафтарлари ва бошка хужжатлари билан танишиш;\n· Фойдани таксимлашда иштирок этиш;\n· Жамиятнинг устав фондидаги уз улушини ехуд унинг бир кисмини Жамиятнинг уставида ва конун хужжатларида назарда тутилган тартибда мазкур Жамиятнинг бир еки бир неча иштирокчисига сотиш еки узга тарзда уларнинг фойдасига воз кечиш;\n· Жамият бошка иштирокчиларининг розилигидан катъи назар Жамият таъсис хужжатларида назарда тутилган тартибда исталган вактда Жамиятдан чикиш;\n· Жамият тугатилган такдирда, кредиторлар билан хисоб-китоб килингандан кейин колган мол-мулкнинг бир кисмини еки унинг кийматини олиш;\nЖамият иштирокчилари конун хужжатларида ва Жамиятнинг таъсис хужжатларида назарда тутилган бошка хукукларга хам эга булиши мумкин;\n4.2 Жамият иштирокчиси Жамиятнинг устав фондидаги уз улушини ехуд унинг бир кисмини учинчи шахсга сотиш еки улар фойдасига воз кечиши учун Жамият катнашчиларнинг розилиги талаб килинади;\nЖамият иштирокчиси улуши тулик туланмагунга кадар булган даврда у факат тулаган кисми буйича бошка шахсга утказилиши мумкин;\nЖамият иштирокчилари Жамият иштирокчисининг улушини (улушининг бир кисмини) учинчи шахсга таклиф килинадиган бахо буйича уз улушлари микдорларига мутаносиб еки номутаносиб равишда сотиб олишда имтиезли хукукдан фойдаланадилар. Агар Жамиятнинг бошка иштирокчилари улушини (улушнинг бир кисмини) сотиб олишда узларининг имтиезли хукукларидан фойдаланмаган булсалар, Жамият узининг иштирокчиси томонидан сотилаетган улушни (улушнинг бир кисмини) сотиб олишда имтиезли хукукга эга булади;\nУз улушини (улушининг бир кисмини) учинчи шахсга сотиш ниятида булган Жамият иштирокчиси улуши сотиладиган бахони ва бошка шартларни курсатган холда бу хакда Жамиятнинг колган иштирокчиларини ва Жамиятнинг узини хабардор килишлари шарт;\nХабарнома Жамият иштирокчиларига Жамият оркали юборилади. Жамият иштирокчилари ва (еки) Жамият сотиши учун таклиф килинаетган бутун улушни (улушнинг бутун кисмини) сотиб олишда имтиезли хукукдан, шундай хабар берилган кундан бошлаб бир ой ичида фойдаланмаган такдирда улуш (улушнинг бир кисми) Жамиятга ва унинг иштирокчиларига хабар килинган бахоларда ва шартларда учинчи шахсга сотилиши мумкин;\nУлуш (улушнинг бир кисми) сотиб олишнинг имтиезли хукуки бузилган холда, Жамиятнинг исталган иштирокчиси ва (еки) Жамият бундай бузилишни билган ехуд билиши лозим булган пайтдан эътиборан уч ой ичида сотувчининг хукуклари ва мажбуриятларини узларига утказишни суд тартибида талаб килишга хаклидирлар. Мазкур имтиезли хукукдан бошканинг фойдасига воз кечишга йул куйилмайди. Жамият устав фондидаги улушдан бошка шахснинг фойдасига воз кечиш нотариал шаклда амалга оширилиши керак. Жамиятнинг устав фондидаги улушдан (улушнинг бир кисмидан) узганинг фойдасига воз кечиш буйича битимнинг Жамиятнинг уставида белгиланган шаклига риоя этмаслик унинг хакикий эмас деб топилишига олиб келади;\nЖамият устав фондидаги улушдан (улушнинг бир кисмидан) бошка шахснинг фойдасига воз кечилгани хакида бундай воз кечишнинг далилларини такдим этган холда езма равишда Жамият хабардор килиниши лозим. Жамиятнинг устав фондидаги улушини олувчи мазкур воз кечиш тугрисида Жамият хабардор килинган пайтдан эътиборан Жамият иштирокчисининг хукукларига эга булади ва мажбуриятларини амалга оширади;\nЖамиятнинг устав фондидаги улушини (улушини бир кисмини) олувчига Жамият иштирокчисининг мазкур улушдан (улушнинг бир кисмидан) воз кечишга кадар юзага келган хукук ва мажбуриятларини утади;\nЖамиятнинг устав фондидаги улушлар жисмоний шахсларнинг меросхурларига утади;\nЖамиятнинг вафот этган иштирокчисининг меросхури томонидан кабул килингунга кадар Жамиятнинг вафот этган иштирокчиси хукуклари васиятномада курсатилган шахс\nтомонидан, бундай шахс булмаган такдирда эса нотариус тайинлаган бошкарувчи томонидан\nЖамият иштирокчиларига мурожаат этилган пайтдан бошлаб уттиз кун мобайнида ёки Жамиятнинг уставида белгиланган бошка муддат давомида Жамиятнинг барча иштирокчиларининг бирортасидан розилик беришга езма раддия олинган булмаса, бундай розилик олинган деб хисобланади;\nЖамият, конун хужжатлари асосида, узининг устав фондидаги улушини (улушнинг бир кисмини) олишга хакли;\nУлушдан (улушнинг бир кисмидан) Жамиятнинг иштирокчиси еки учинчи шахс фойдасига воз кечиш рад этилган такдирда Жамият иштирокчисининг талабига биноан Жамият унга карашли улушини (улушнинг бир кисмини) олишга мажбур. Бунда Жамият узининг иштирокчисига бу улушнинг (улушнинг бир кисми) Жамиятнинг иштирокчиси шундай талаб билан мурожаат этган кундан олдинги охирги хисобот даври учун Жамиятнинг бухгалтерия хисоботлари маълумотлари асосида аникланадиган хакикий кийматини тулаши еки Жамият иштирокчисининг розилиги билан унга худди шундай кийматдаги мол-мулкни асли холида бериши шарт;\nЖамиятни таъсис этиш чогида устав фондига уз хиссасини уз муддатида тулик микдорда кушмаган Жамият иштирокчисининг улуши Жамиятга утади. Бунда Жамият иштирокчисига улушнинг у кушган хиссасининг кисмига мутаносиб равишдаги кисмининг хакикий кийматини Жамият тулаши еки Жамият иштирокчисининг розилиги билан унга худди шундай кийматдаги мол-мулкни асли холида беришга мажбур. Улуш бир кисмининг хакикий киймати хиссани кушиш муддати утадиган кундан олдинги охирги хисобот даври учун Жамиятнинг бухгалтерия хисоботлари маълумотлари асосида аникланади;\nУлушнинг хиссасининг туланмаган кисмига мутаносиб кисми Жамиятга утиш назарида тутилиши мумкин;\nЖамиятдан чикарилган еки ундан чикиб кетган Жамият иштирокчисининг улуши Жамиятга утади. Бунда Жамият Жамиятдан чикарилган еки чикиб кетган иштирокчига улушининг чикарилиши еки чикиб кетиш санасидан олдинги охирги хисобот даври учун Жамият бухгалтерия хисоботлари маълумотлари буйича аникланадиган хакикий кийматини тулаши еки Жамиятдан чикарилган еки чикиб кетган иштирокчисининг розилиги билан унга худди шундай кийматдаги мол-мулкни асли холида берилиши шарт;\nУлуш (улушнинг бир кисми) Жамиятга утган пайтдан эътиборан бир йил ичида, агар Жамиятнинг уставида камрок муддат назарда тутилган булмаса, Жамият улушининг (улушнинг бир кисми) хакикий кийматини тулаши еки худди шундай кийматдаги мол-мулкни асли холида бериши шарт;\nУлушнинг (улушнинг бир кисми) хакикий киймати Жамият соф активларининг киймати билан унинг устав фонди микдори уртасидаги фарк хисобидан туланади. Агар бундай фарк булмаса, Жамият узининг устав фондини етишмаетган суммага камайтириш шарт;\nЖамиятга карашли улушлар Жамият иштирокчиларининг умумий йигилишида овоз бериш натижаларини аниклаш, шунингдек Жамият тугатилган такдирда унинг фойдаси ва мол – мулки таксимланмаетганда хисобга олинмайди;\nЖамиятга карашли улуш у Жамиятга утган кундан эътиборан бир йил ичида Жамият иштирокчилари умумий йигилишининг карорига биноан Жамиятнинг барча иштирокчилари уларнинг Жамият устав фондидаги улушларига мутаносиб равишда ёхуд Жамиятнинг барча ёки айрим иштирокчиларига ва (ёки) учинчи шахсларга сотилиши хамда тулик туланиши керак. Улушнинг таксимланмаган еки сотилмаган кисмининг хаки Жамиятнинг устав фондини тегишлича камайтирган холда туланиши керак, улушни Жамият иштирокчиларининг улушлари микдорлари узгараётган тарзда Жамият иштирокчиларига сотиш, улушни учинчи шахсларга сотиш, шунингдек улушни сотиш билан боглик узгартиришларни Жамиятнинг таъсис хужжатларига киритиш Жамият иштирокчилари умумий йигилишининг Жамиятнинг барча иштирокчилари томонидан бир овоздан кабул карори асосида амалга оширилади;\nЖами улушлари Жамият устав фондининг камида ун фоизини ташкил этадиган\nЖамият иштирокчилари уз мажбуриятларини купол бузаетган ехуд уз харакатлари\n(харакатсизлиги) билан Жамиятнинг фаолият курсатишга имкон бермаетган еки уни жиддий\nтарзда кийинлаштираетган иштирокчини Жамиятдан суд тартибида чикарилишини талаб\n4.3 Жамият иштирокчилари:\n· Жамиятнинг таъсис хужжатларида назарда тутилган тартибда, микдорда, усулларда ва муддатларда хисса кушишлари;\n· Жамият фаолияти тугрисидаги сир тутилган ахборотни ошкор килмасликлари шарт;\nЖамият иштирокчиларининг конун хужжатларида ва Жамиятнинг таъсис хужжатларида назарда тутилган бошка мажбуриятлари хам булиши мумкин.\n5. ЖАМИЯТДА БОШКАРУВ:\n5.1 Жамиятнинг бошкарув органлари булиб:\n· Яккабошчилик асосидаги ижро этувчи орган;\n5.2 Жамият иштирокчиларининг мутлак ваколатлари жумласига куйидагилар киради:\n· Жамият фаолиятининг асосий йуналишларини белгилаш, шунингдек тижорат\nташкилотларининг бошка бирлашмаларида иштирок этиш тугрисида карор кабул килиш;\n· Жамият устав фондининг микдорини узгартириш;\n· Таъсис хужжатларига узгартиришлар ва кушимчалар киритиш;\n· йиллик хисоботларни ва йиллик бухгалтерия балансларини тасдиклаш;\n· Жамиятнинг соф фойдасини Жамият иштирокчилари уртасида таксимлаш тугрисида карор кабул килиш;\n· Жамият органларининг фаолиятини тартибга солиш солувчи хужжатларни тасдиклаш (кабул килиш);\n· Аудиторлик текширувини утказиш тугрисида карор кабул килиш, аудиторлик ташкилотлари хамда уларнинг хизматларига туланадиган хакнинг энг куп микдорини аниклаш;\n· Бошка юридик шахсларни, ваколатхоналар ва филиалларни тузиш тугрисида карор кабул килиш;\n· Жамиятни кайта ташкил килиш ва тугатиш тугрисида карор кабул килиш;\n· Тугатиш коммисиясини тайерлаш ва тугатиш балансини тасдиклаш;\n· Конун хужжатларида курсатилган бошка масалаларни хал килиш;\n5.3 Жамиятнинг яккабошчилик асосидаги ижро этувчи органи сифатида факат жисмоний\nшахс иш юритиши мумкин;\n· Жамият номидан ишончномасиз иш юритади, шу жумладан унинг манъфаатларини ифодалайди ва битимлар тузади;\n· Жамият номидан вакиллик килиш хукуки учун ишончномалар беради;\n· Жамият ходимлари билан мехнат шартномалари тузади ва уларни бекор килади, ходимларга нисбатан рагбатлантириш чораларини ва интизомий жазоларни куллайди;\n· Жамиятнинг устави билан Жамият иштирокчиларининг умумий йигилиши ваколатларига киритилмаган бошкаваколатларни амалга оширади;\nЖамиятнинг яккабошчилик асосидаги ижро этувчи органининг фаолияти ва унинг томонидан карорлар кабул килиш тартиби Жамиятнинг хужжатлари билан, шунингдек Жамият ва унинг яккабошчилик асосидаги ижро этувчи органи вазифасини амалга оширувчи шахс уртасида тузилган шартнома билан белгиланади;\n5.4 Бошкарув органларининг карорлари устидан шикоятлар конун хужжатлари асосида\n5.5 Молия хисоботлари тугрилигини, бухгалтерия хисобини юритиш тартибини\nбелгиланган тартибда мувофиклигини текшириш учун Жамият иштирокчилари умумий\nйигилишининг карорига биноан конун хужжатларида белгиланган тартибда\nаудиторлик ташкилоти жалб этилади;\n6. ЖАМИЯТ ФОЙДА ВА ЗАРАРНИ ТАКСИМЛАШ ШАРТЛАРИ ВА ТАРТИБИ:\n6.1 Жамият йилнинг хар чорагида, ярим йилда бир мартда еки бир йилда бир мартда узининг соф фойдасини таксимлаш тугрисида карор кабул килишга хаклидир еки соф фойдани жамият фаолиятини ривожлантириш ва кенгайтиришга йуналтирилади;\n6.2 Жамият уз устав фондининг ун беш фоиздан кам булмаган микдорда захира фондини вужудга келтириши мумкин. Жамиятнинг захира фонди Жамиятнинг уставида белгиланган микдорга етгунга кадар соф фойданинг ажратмалар килиш йули билан шакиллантирилади. Хар йилги ажратмалар микдори Жамиятнинг уставида назарда тутилади, лекин у Жамиятнинг уставида белгиланган микдорга етгунга кадар соф фойданинг беш фоизидан кам булиши мумкин эмас;\nЖамиятнинг захира фонди унинг зараларини коплаш, облигациялар хакини тулаш ва Жамият томонидан Жамиятнинг устав фондидаги улушини (улушнинг бир кисмини) олиш учун мулжаллангандир;\n7. ЖАМИЯТНИ КАЙТА ТАШКИЛ ЭТИШ ВА ТУГАТИШ:\n7.1 Жамият иштирокчилари умумий йигилишининг карорига биноан Жамият назарда тутилган тартибда кайта ташкил этилиши мумкин;\nЖамиятни кайта ташкил этиш кушиб юбориш, бирлаштириш, булиш, ажратиб чикариш ва кайта тузиш шаклида амалга оширилиши мумкин;\nКайта ташкил этилиши натижасида тузилган Жамиятларни давлат руйхатидан утказиш ва кайта ташкил этилган Жамиятнинг фаолиятини тугатиш тугрисидаги езувларни киритиш, шунингдек уставга киритилган узгартиришларни давлат руйхатидан утказиш конун хужжатларида белгиланган тартибда амалга оширилади;\nЖамиятни кайта ташкил этиш тугрисида карор кабул килинган санадан эътиборан, Жамият кушиб юбориш еки бирлаштириш шаклида кайта ташкил этилганда эса бу хакда кушилишда еки бирлаштиришда иштирок этаетган Жамиятлардан охиргиси томонидан карор кабул килинган санадан эътиборан уттиз кундан кечиктирмай Жамият бу хакда Жамиятнинг узига маълум барча кредиторларни езма равишда хабардор килиши ва кабул килинган карор хакида оммавий ахборот воситаларида хабар эълон килиниши шарт. Бунда Жамият кредиторлари узларига хабарномалар юборилган санадан эътиборан уттиз кун ичида Жамиятнинг тегишли мажбуриятлари муддатидан илгари тугатилишини еки бажарилишини ва курган зарарларнинг урни копланишини езма равишда талаб килишга хаклидир;\nКайта ташкил этиш натижасида тузилган Жамиятларни давлат руйхатидан утказиш, кайта ташкил этилган Жамиятларнинг фаолиятини тугатиш тугрисидаги езувларни киритишкредиторлар хабардор килинганлигини далиллари такдим этилган такдирдагина амалга оширилади.\n7.2 Жамият ихтиерий равишда еки суднинг карорига биноан конунларда белгиланган тартибда тугатилиши мумкин;\nЖамиятни тугатиш унинг хукуклари ва мажбуриятлари хукукий ворислик тартибида бошка шахсларга утмаган холда фаолиятини тугатилиши сабаб булади;\nЖамият иштирокчилари умумий йигилишининг Жамиятни ихтиерий равишда тугатиш хамда тугатиш коммисиясини тайинлаш тугрисидаги карори жамият ижро этувчи органининг еки иштирокчисининг таклифига биноан киритилади;\nИхтиерий равишда тугатилаетган Жамият иштирокчиларининг умумий йигилиши Жамиятни тугатиш ва юридик шахсларни давлат руйхатидан утказувчи орган билан келишилган холда тугатиш коммисиясини тайинлаш тугрисида карор кабул килади;\nТугатиш комиссияси тайинланган пайтдан эътиборан Жамият ишларини бошкариш буйича барча ваколатлар унга утади. Тугатиш коммисияси тугатилаетган Жамият номидан судда иштирок этади;\nЖамиятни тугатиш тартиби конун хужжатлари билан белгиланади;\nЎЗБЕКИСТОН РЕСПУБЛИКАСИНИНГ ҚОНУНИ ФЕРМЕР ХЎЖАЛИГИ ТЎҒРИСИДА\nЎзбекистон Республикаси Президентининг 2003 йил 27 октябрдаги ПФ-3342-сон «2004—2006 йилларда фермер хўжаликларини ривожлантириш концепцияси тўғрисида»ги Фармонининг 7-бандигамувофиқ, фермер хўжаликлари давлат эҳтиёжлари учун маҳсулот сотиш бўйича шартнома мажбуриятларини бажармаган ёки ер тўғрисидаги қонунчиликни бузиш ҳоллари аниқланган ҳолларда, шунингдек, ягона ер солиғи белгиланган тартибда ўз вақтида тўланмаган тақдирда фермер хўжаликлари фаолиятини фақат уларга ижарага берилган ерлардан ижара шартномасига мувофиқ мақсадли ва унумли фойдаланиш масалалари бўйича текширишга йўл қўйилади.\nҚўшимча маълумот учун Бюджетдан ташқари Пенсия жамғармасига давлат ижтимоий суғуртаси бўйича мажбурий бадаллар ва чегирмаларни ҳисоблаш ва тўлаш тартиби тўғрисидагиЙўриқномага (рўйхат рақами 1018, 16.03.2001 й.) қаранг.\nМанба: Norma.uz, Lex.uz, Soliq.uz


10:46 / 17.08.2018 7062 pdf Ўқиш режими + -\n1. Абдуллоҳ ибн Аббос розияллоҳу анҳумодан ривоят қилинади:\n«Абу Суфён ибн Ҳарб бевосита менга айтди: «Мен билан Расулуллоҳ соллаллоҳу алайҳи васалламнинг ўрталаридаги сулҳ пайтида жўнаб кетдим. Шомда эканимда Набий соллаллоҳу алайҳи васалламдан Ҳирақлга мактуб олиб келинди. Уни Диҳятул Калбий олиб келди. Уни Бусронинг бошлиғига берди. Бусронинг бошлиғи уни Ҳирақлга берди. Ҳирақл: «Бу ерда ўша набийман деяётган одамнинг қавмидан бирор киши борми?» деди. «Ҳа», дейишди. Мен бир тўп қурайшликлар билан бирга чақирилдим. Ҳирақлнинг олдига кирдик. У бизни қаршисига ўтқазди ва: «Қай бирингиз ўша набийман деяётган одамга насаб жиҳатидан яқинсиз?» деди. Абу Суфён айтди: «Мен», дедим». Шунда мени унинг олдига ўтказишди. Шерикларимни орқамга ўтказишди. Кейин таржимонини чақирди ва: «Уларга айт, мен манавидан анави ўзини набий деяётган одам ҳақида сўрайман. Агар менга ёлғон гапирса, ёлғон гапирганини айтинглар», деди. «Аллоҳга қасамки, агар мени ёлғончи дейишларидан қўрқмаганимда, албатта ёлғон гапирган бўлардим», деди Абу Суфён.\nКейин таржимон орқали суҳбат бошланди:\nҲирақл: Ичингизда унинг насаби қандай?\nАбу Суфён: У ичимизда соҳибнасабдир.\nҲирақл: Унинг ота-боболаридан подшоҳ бўлганми?\nАбу Суфён: Йўқ.\nҲирақл: Ушбу гапни айтишидан олдин уни ёлғончиликда айблар эдингизми?\nҲирақл: Унга одамларнинг обрўлилари эргашяптими ёки ночорларими?\nАбу Суфён: Ночорлари.\nҲирақл: Улар кўпаймоқдами ё озаймоқдами?\nАбу Суфён: Кўпаймоқда.\nҲирақл: Бирортаси унинг динига кирганидан кейин норози бўлиб, диндан чиқяптими?\nҲирақл: Унга қарши жанг қилдингларми?\nАбу Суфён: Ҳа.\nҲирақл: Унга қарши жангингиз қандай бўлди?\nАбу Суфён: Гоҳ ундай, гоҳ бундай. Баъзан у бизни енгади, баъзан биз уни енгамиз.\nҲирақл: У хиёнат қиладими?\nАбу Суфён: Йўқ. Биз ҳозир у билан сулҳ муддатидамиз, нима қилишини билмаймиз (Абу Суфён ушбу гапларни одамларга айтаётиб, «Ҳирақл менга ушбу калимадан бошқа гап қўшишга имкон бермади», деган).\nҲирақл: Бу гапни ундан бошқа бирортаси айтганми?\nУ таржимони орқали бундай деди: «Мен сендан унинг насаби ҳақида сўраган эдим, у ичингизда соҳибнасаблигини айтдинг. Набийлар доимо ўз қавмининг соҳибнасаби бўлиб юбориладилар.\n«Унинг ота-боболаридан подшоҳ бўлганми», деб сўрадим. «Йўқ», дединг. Агар ота-боболаридан подшоҳ ўтгани бўлганида, ота-боболарининг мулкини талаб қилмоқда, дер эдим.\n«Унга одамларнинг обрўлилари эргашдими ёки ночорларими», деб сўрадим. «Ночорлари», дединг. Ана шундайлар набийларнинг эргашувчиларидир.\n«Ушбу гапни айтишидан олдин уни ёлғончиликда айблар эдингизми», деб сўрадим. «Йўқ», дединг. Демак, билдимки, албатта, у одамларга ёлғон гапирмай юриб, Аллоҳга ёлғон гапириши мумкин эмас.\n«Бирортаси унинг динига кирганидан кейин норози бўлиб, диндан чиқяптими», деб сўрадим. «Йўқ», дединг. Иймон қалбларга йўғрилганда шундай бўлади.\n«Улар кўпаймоқдами ё озаймоқдами», деб сўрадим. «Улар кўпаймоқда», дединг. Иймоннинг иши шундай камолга етади.\n«Унга қарши жангингиз қандай бўлди», деб сўрадим. «Гоҳ ундай, гоҳ бундай. Баъзан у бизни енгади, баъзан биз уни енгамиз», дединг. Расуллар шундай синаладилар. Сўнгра оқибат уларники бўлади.\n«У хиёнат қиладими», деб сўрадим. «Йўқ», дединг. Ана шундай, расуллар хиёнат қилмайдилар.\n«Биров ундан олдин бу гапни айтганмиди», деб сўрадим. «Йўқ», дединг. Агар биров ундан олдин бу гапни айтган бўлганида, ўзидан олдин айтилган гапни айтмоқда, дер эдим», деди.\nСўнгра у (Ҳирақл): «У сизларни нимага буюради?» деб сўради.\n«Бизни намозга, закотга, силаи раҳмга ва иффатга буюради», дедим.\n«Агар сен айтган гап ҳақ бўлса, албатта, у Набийдир. Мен унинг чиқишини билардим. Унинг сизлардан эканини ўйламаган эдим. Агар унга етиша олганимда, у билан учрашишга уринар эдим. Агар унинг ҳузурида бўлганимда, оёқларини ювар эдим. Унинг салтанати оёқларим остига ҳам етиб келади», деди.\nКейин у Расулуллоҳ соллаллоҳу алайҳи васалламнинг мактубларини опкелтирди. Уни ўқиди. Қарасам, унда шундай дейилган экан:\n«Бисмиллаҳир роҳманир роҳийм. Аллоҳнинг Расули Муҳаммаддан Рум подшоҳи Ҳирақлга. Ҳидоятга эргашганларга салом бўлсин. Аммо баъд: Мен сени Ислом даъватига чақираман. Мусулмон бўл, омон қоласан. Мусулмон бўл, Аллоҳ ажрингни икки ҳисса қилиб беради. Агар юз ўгириб кетсанг, арисийларнинг гуноҳи зиммангга бўлади. «Эй аҳли китоблар! Биз билан сизнинг ўртамиздаги баробар сўзга келинг. Аллоҳдан ўзгага ибодат қилмайлик, Унга ҳеч нарсани шерик қилмайлик ва Аллоҳни қўйиб, бир-биримизни Робб қилиб олмайлик» (дегин). Шунда агар юз ўгирсалар, «Гувоҳ бўлинглар, биз, албатта, мусулмонлармиз», деб айтинглар».\nУ мактубни ўқиб бўлиши билан ҳузурида овозлар кўтарилиб, шовқин-сурон кўпайиб кетди. Бизни чиқаришга буюрилди, чиқиб кетдик. Чиққанимиздан кейин асҳобларимга: «Ибн Абу Кабшанинг иши зўрайиб кетди-ку! Ундан Бану Асфарнинг подшоси ҳам қўрқмоқда», дедим. Расулуллоҳ соллаллоҳу алайҳи васалламнинг ишларига ва у зотнинг зоҳир бўлишларига ишончим комил бўлди. Охири Аллоҳ қалбимга Исломни жо қилди».\nЗуҳрий айтади: «Сўнгра Ҳирақл Румнинг улуғларини чақириб, бир уйга тўплади ва: «Эй Рум улуғлари! Сиз нажотни, абадул абад рушду ҳидоятни ва мулкингиз собит бўлишини истайсизми? (Унда шу Набийга байъат қиласиз!)» деди.\nШунда улар ёввойи эшаклардек ўзларини эшикларга уришди. Эшиклар қулфлоғлиқ эди. «Уларни олдимга қайтариб келинглар», деди ва: «Мен ҳалиги гапларни сизларнинг динингизда мустаҳкамлигингизни синаб кўриш учун айтган эдим. Ҳақиқатан, сизларда ўзим истаган нарсани кўрдим», деди. Барчалари унинг оёғига йиқилдилар ва ундан рози бўлдилар».\n2. Жубайр ибн Мутъим розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам айтдилар: «Менинг исмларим бор: Мен Муҳаммадман. Мен Аҳмадман. Мен Моҳийман, Аллоҳ мен ила куфрни маҳв этади. Мен Ҳоширман, Аллоҳ оёқларим олдида одамларни ҳашр этади. Мен Оқибман, мендан кейин бирорта (пайғамбар) келмайди». Батаҳқиқ, Аллоҳ у зотни Рауф ва Роҳийм, деб атаган.\n3. Абу Мусо Ашъарий розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам бизга ўзларини бир неча исмлар билан номлар эдилар: «Мен Муҳаммадман, Аҳмадман, Муқаффийман, Ҳоширман, Набийюттавбаман, Набийюрроҳмаман», дер эдилар».\n4. Абу Умома Боҳилий розияллоҳу анҳудан ривоят қилинади:\n«Амр ибн Абаса Суламий айтди: «Жоҳилиятдаги пайтимда «Одамлар залолатда, улар модомики бутларга ибодат қилишар экан, ҳеч нарсага эриша олишмайди», деб юрардим. Шунда Маккада бир киши нималарнингдир хабарини бераётганини эшитдим. Уловимга миниб, унинг олдига бордим. Қарасам, қавмининг (озор беришга) журъатидан яшириниб юрган Расулуллоҳ соллаллоҳу алайҳи васаллам эканлар. Пайт пойлаб туриб, Маккада у зотнинг олдиларига кирдим. Шунда мен у зотга: «Сен кимсан?» дедим. «Мен Набийман», дедилар. «Набий нима?» дедим. «Мени Аллоҳ юборди», дедилар. «Сени нима билан юборди?» дедим. «Мени силаи раҳм, бутларни синдириш, Аллоҳни ягона деб билиш, Унга бирор нарсани шерик қилмаслик билан юборди», дедилар. Мен у зотга: «Бунда сен билан ким бирга?» дедим. «Ҳур ва қул», дедилар. У зотга иймон келтирганлардан Абу Бакр ва Билол ўша куни бирга эди. «Мен сенга эргашаман!» дедим. «Бу кунда сен бунга қодир эмассан. Ҳолимни ва одамларнинг ҳолини кўрмаяпсанми? Сен ҳозир аҳлинг ҳузурига қайт. Менинг устун бўлганимни эшитганингда ҳузуримга кел», дедилар.\nШунда аҳлим ҳузурига бордим. Расулуллоҳ соллаллоҳу алайҳи васаллам Мадинага келдилар. Мен эса аҳлимнинг олдида эдим. Хабарларни кузатиб турдим. У зот Мадинага келганларида одамлардан сўрар эдим. Мадинадан Ясриб аҳлининг бир гуруҳ одамлари ёнимга келганида: «Мадинага келган анави одам нима қилди?» дедим. «Одамлар (эргашишда) у томон шошилишмоқда. Қавми уни ўлдирмоқчи бўлган эди, лекин бунга қодир бўлмади», дейишди.\nМадинага бордим. У зотнинг ҳузурларига кирдим ва: «Эй Аллоҳнинг Расули, мени танидингизми?» дедим. «Ҳа, сен мен билан Маккада учрашгансан», дедилар. «Худди шундай, эй Аллоҳнинг Набийи! Менга Аллоҳ сизга таълим бергану, аммо мен билмайдиган нарсадан хабар беринг. Менга намоздан хабар беринг», дедим. У зот айтдилар: «Бомдод намозини ўқи. Кейин қуёш чиқиб кўтарилиб бўлгунича намоздан тийилиб тур. Чунки у чиқаётган пайтда шайтоннинг икки шохи орасидан чиқади. Ўша пайтда кофирлар унга сажда қилишади. Сўнгра намоз ўқийвер. Чунки то соя найзага тенг бўлгунча намоз (фаришталар тарафидан) гувоҳ бўлинган ва ҳозир бўлингандир. Сўнгра намоздан тийил. Чунки у пайтда жаҳаннам қиздирилади. Қачон соя қайта бошласа, шунда намоз ўқийвер. Чунки намоз (фаришталар тарафидан) гувоҳ бўлинган ва ҳозир бўлингандир. Бу то асрни ўқигунингчадир. Сўнгра то қуёш ботгунча намоздан тийил. Чунки, у шайтоннинг икки шохи орасида ботади ва ўша пайтда унга кофирлар сажда қилади».\nШунда мен: «Эй Аллоҳнинг Набийи, таҳорат-чи? Менга шундан гапиринг», дедим. Шунда у зот айтдилар: «Сиздан ким таҳоратига яқинлашса ва оғзини чайиб, бурнига сув олиб тозаласа, албатта, унинг юзидаги, оғзидаги ва бурнидаги хатолари тўкилади. Сўнгра юзини Аллоҳ буюрганидек ювса, албатта, юзининг хатолари соқолларининг атрофидан сув билан бирга тўкилади. Сўнгра икки қўлини чиғаноғи билан ювса, албатта, икки қўлининг хатолари бармоқларининг учидан сув билан бирга тўкилади. Сўнгра бошига масҳ тортса, албатта, бошининг хатолари сочларининг атрофидан сув билан бирга тўкилади. Сўнгра икки оёғини тўпиқлари билан ювса, албатта, оёқларининг хатолари бармоқларининг учидан сув билан бирга тўкилади. Шунда агар у туриб намоз ўқиса, Аллоҳга У зот муносиб бўлган ҳамду сано айтса, У зотни улуғласа ва қалбини Аллоҳ учун холи қилса, албатта, у хатосидан худди онаси уни туққан кунидек ҳолга қайтади».\nАмр ибн Абаса бу ҳадисни Расулуллоҳ соллаллоҳу алайҳи васалламнинг саҳобаси Абу Умомага айтиб берди. Шунда Абу Умома унга: «Эй Амр ибн Абаса! Нимани деяётганингга назар сол! Кишига бир мақомда шу нарса бериладими?» деди. Амр унга айтди: «Эй Абу Умома! Батаҳқиқ, ёшим улғайди. Суягим мўртлашди. Ажалим яқинлашди. Менинг Аллоҳга ва Расулуллоҳга ёлғон гапиришга ҳожатим йўқ. Агар Расулуллоҳ соллаллоҳу алайҳи васалламдан бир, икки, уч марта... деб (то еттигача санади) эшитмаганимда, буни асло айтмас эдим. Лекин мен уни бундан ҳам кўп эшитганман».\n10:37 / 17.08.2018 6394\n10:57 / 17.08.2018 5540\nЖўшқинбой сафарга чиқишидан олдин анча ҳаяжонланди. Бу сафарга ҳали боролмасам керак деб ўйлаганди, Аллоҳ яна марҳамат кўрсатди.Сафари ҳақида ўйлаб, юраги давоми...\n585 12:03 / 30.05.2020\n706 13:00 / 13.11.2020\n1090 16:30 / 01.12.2019\n2275 19:03 / 28.04.2017\n85 20:00 / 18 май\n681 18:10 / 12 май\n59819 11:58 / 10.10.2018\n73733 11:56 / 10.10.2018


Толибон ҳаракати оташкесим тартибига риоя қилишдан бош тортди\nРамазоннинг илк кунида Кобулдаги масжидда адо этилган Жумъа намозидан лавҳа, 2020 йил 24 апрели.\nТолибон ҳаракати Афғонистон ҳукуматининг Рамазон ойида ўт очишни тўхтатиш тартибига риоя қилиш таклифини рад этди. Толибон вакиллари тинчлик жараёни чоғида юзага келган ихтилофлар важидан сулҳга риоя қилиш ақлдан эмаслигини билдирдилар.\nТолибларга бу таклифни ҳукумат номидан 23 апрель куни Афғонистон президенти Ашраф Ғани берди. Давлат раҳбари мамлакатда коронавирус эпидемияси билан боғлиқ фавқулодда вазият юзага келганига урғу берганига қарамай, Толибон вакиллари ҳукуматдан маҳбус алмашиш жараёнини бошлашни талаб қилиб, жанговар ҳаракатлар тўхтамасликларини билдирдилар.\nНАТО иттифоқи Толибон томонидан айни пайтда амалга оширилаётган зўравонлик даражаси қабул қилиб бўлинмаслигини билдириб, ҳаракатни танқид қилди.Брюссель афғонистонлик мухолифатчиларни тинчлик музокараларида иштирок этиш ва маҳбус алмашишга кўмаклашишга чақирди.


АСОРАТИДАН КЎРА ОЛДИНИ ОЛГАН АФЗАЛ\nПарапароктит – тўғри ичак атрофидаги тўқималарнинг яллиғланиш – йиринглаш жараёнидир. Бу касаллик кенг тарқалган бўлиб, асосан аралаш микрофлора чақиради. Уни келтириб чиқаришда, яьни этиологиясида ичак таёқчалари (E.coli) катта аҳамиятга эгадир.\nПарапроктитнинг келиб чиқиши ва ривожланишида тўғри ичак яллиғланиши (проктит) ва натижада у осонлик билан жароҳатланиши катта роль ўйнайди. Айниқса, иссиқ иқлим шароитида, овқатланиш тартибини бузиш, аччиқ таомларни кўп истеъмол қилиш умуман йўғон ичак яллиғланишига (колит) ва шу жумладан тўғри ичак фаолияти ҳам бузилишига олиб келади. Аммо парапроктит – тўғри ичакни жароҳатлантиришининг бошқа сабаблари, яъни жарроҳлик ва даволаш муолажаси ёки ёт жинслардан жароҳатланиши натижасида ҳам келиб чиқиши мумкин. Кўп йиллик тажриба ва кузатиш натижаси шуни кўрсатадики, касалликнинг бошланиши тўғри ичак деворидаги анал безчалари очиладиган анал криптлари орқали ўтган микрофлоралар параректал, яъни тўғри ичак атрофидаги ёғ тўқималарига тушиб ривожлана бошлайди. Ушбу муаммо билан шуғулланган олимларнинг фикрича, деярли ҳамма ҳолатда парапроктитнинг ички тешиги тўғри ичак деворида, яъни анал криптларида бўлади. Демак, ўткир парапроктит ривожланишида "анал крипта"лар яллиғланиб, ўз фаолиятининг бузилиши асосий сабаблардандир. Одатда, ўткир парапроктитнинг бошланиши доимо бир хил кечади: бемор чот-оралиқ соҳасида оғриқ сезади ва у кучайиб боради. Тана ҳароратининг кўтарилиши асосий белгилардан бири ҳисобланади. Касаллик бошланишининг 2-3-кунлари ич ёки пешоб келишининг бузилиши, оғриқ эса кучайиб қорин ости билан қўшиб оғришини сезади. Агар, ўз вақтида чора кўрилмаса, касаллик 3 хил натижа билан тугаши мумкин:\n1. Тўғри ичак оқмаси ҳосил бўлиши (85 фоиз);\n2. Қайталовчи парапроктит ҳосил бўлиши (7-11 фоиз);\n3. Ўз-ўзидан яхши бўлиб кетиши (4-5 фоиз).\nҚачонки ички йирингли парапроктитнинг тешиги йирингли жараён билан бир пайтда ёрилса ва бузилса, йиринг ичакка ёки ташқарига ёрилиб, кейинчалик ўзича битиб кетиши мумкин, бу ҳолат жуда кам учрайди. Кўпчилик ҳолатларда эса ҳосил бўлган йирингли жараён ўзича ёрилса ёки жарроҳлик йўли билан фақатгина кесиб қўйилса-ю, ички тешиги йўқ қилинмаса, у сўзсиз тўғри ичак оқмасига (сурункали парапроктитга) олиб келади. Бундай ҳолатда ойлаб, йиллаб касалликнинг биргина белгиси доимо оқманинг ташқи тешигидан йиринг келиб туришидир. Айрим ҳолларда, оқманинг ташқи тешиги бекилиб қолса, яна тана ҳарорати кўтарилиб, оғриқ кучайиб бемор безовталанади. Ҳар сафар қайталанганда тўғри ичак оқмасининг янги-янги шохобчалари ва йиринг бўшлиқлари ҳосил бўлади. Бу эса ўз навбатида анал сфинктерининг фаолиятига салбий таъсир кўрсатиб, уни етишмаслик даражасига олиб келиши мумкин.\nҲозирги замон жарроҳлигининг имкони катта бўлиб, парапроктит бўлган беморларга рентгенологик, УТТ, КТ текширишлари ўтказилиб, сўнгра операция қилинади. Операция иложи борича мутахассис томонидан амалга оширилса, парапроктит қайталанмаслиги ёки у тўғри ичак оқмасига айланмаслиги, қолаверса, анал сфинктери етишмаслигининг олдини олишга имкон борлигини таъкидламоқчиман. Операциядан олдин қисқа ва унумли тайёргарликдан ўтиш керак, яъни антибиотикотерапия, хўқна қилиб ичакни тозалаш, йиринглар жойлашишини аниқлаш ва ниҳоят ички тешиги қайси криптада (олдинги, орқа ёки ёнидаги) жойлашганини аниқлаш муҳим. Операция наркоз ёки бел соҳаси анестезияси ёрдамида қилинади. Жарроҳнинг асосий вазифаси йирингли бўшлиқни кенг кесиш, махсус зонд ёрдамида ички тешигини топиш ва уни кесиш, антисептик тозалаш ва оқма йўлининг анал сфинктери бўлган муносабатини аниқлашдир. Чунки, оқма интерасфинктер, транссфинктер ёки экстасфинктер ўтган бўлиб, бунинг ҳар бирида алоҳида усуллар масъул ва ҳар бир мутахассис буни мукаммал билиши зарур. Агар бу жараён малакали мутахассис томонидан амалга оширилмаса, беморни ногиронликка олиб келиши мумкин. Парапроктитнинг оғирроқ турларида (50-55 фоиз ҳолларда) ҳатто ип (тасма) ўтказиш усулини ҳам ҳозиргача ҳеч ким инкор қилгани йўқ. Йирингли бўшлиқ ретроректал, пельвиоректал ёки ишеоректал соҳаларда жойлашганда, унинг клиник кечиши қийинроқ ўтади ва жарроҳлик амалиёти бирмунча мураккаб бўлади. Юқорида қайд қилинган касалликнинг оғир формаси йирингли пельвиоректал соҳасига жойлашгани бўлиб, ўз вақтида, замонавий текшириш усулларини ишлатмай – аниқланмаса, қорин бўшлиғи ёрилиши натижасида инсон ҳаётига хавф туғдириши мумкин.\nЎзбекистон колоректал жарроҳларининг тажрибаси шуни кўрсатдики, ўз вақтида ташхисланган ва радикал жарроҳлик усули қўлланган ҳолларда беморлар тез кунда соғайиб иш қобилиятини тиклаб олади. Бу эса ўз навбатида меҳнатга нолойиқликни камайтириб, ижтимоий жиҳатдан амалий тиббиётга ёрдам беради.\nСаримбек НАВРУЗОВ, профессор.\n№ 43, 20.10.2017 « орқага


Тошкентда Ўзбекистон Республикаси ва Қирғизистон Республикаси ўртасида ҳамкорликни ривожлантириш масалалари муҳокама қилинди. - Ўзбекистон Республикаси Қишлоқ хўжалиги вазирлиги\nТошкентда Ўзбекистон Республикаси ва Қирғизистон Республикаси ўртасида ҳамкорликни ривожлантириш масалалари муҳокама қилинди.\n12 февраль куни Қишлоқ хўжалиги вазирлигида Қирғизистон Республикаси делегацияси билан учрашув бўлиб ўтди. Учрашувда икки томонлама ҳамкорликнинг бугунги ҳолати тўғрисида фикр алмашилди ва Ўзбекистон ва Қирғизистон ўртасидаги кўп томонлама ҳамкорликнинг ривожланишининг ижобий динамикаси алоҳида таъкидланди. Қирғизистон Республикаси қишлоқ хўжалиги, озиқ-овқат саноати ва мелиорация вазири Қырғызистоннинг картошка, гўшт ва бошқа маҳсулотларини Ўзбекистон бозорига етказиб беришга қизиқиш билдирди. Учрашув давомида муҳандислик, чорвачилик, уруғчилик каби соҳаларда қўшма лойиҳаларни амалга ошириш ҳолати муҳокама қилинди. Хусусан, Қирғизистон Республикаси саноат, энергетика ва ер ости бойликлари давлат қўмитаси раисининг ўринбосари Жиргалбек Сагынбаев биргаликда ишлаб чиқарилган қишлоқ хўжалиги техникасини Россия Федерацияси бозорига етказиб беришни таклиф этди.\n«Биз Ўзбекистон ва Қирғизистоннинг агросаноат соҳасини ривожлантиришда мамлакатларимизнинг рақобатбардош устунликларидан самарали фойдаланиш тарафдоримиз» - дея таъкидлади Ўзбекистон Республикаси Қишлоқ хўжалиги вазири Жамшид Ходжаев.\nУчрашув якунида томонлар қўшма ишчи гуруҳ тузиш ва 2019 йилга мўлжалланган режаларни белгилаш бўйича келишувга эришдилар.


Иқтисодиёт барқарор бўлса, аҳоли турмуш даражаси ошади - zarnews.uz\nИқтисодиёт барқарор бўлса, аҳоли турмуш даражаси ошади\nАввал хабар қилганимиздек, халқ депутатлари вилоят Кенгашининг йигирма учинчи сессияси бўлиб ўтди.\nДепутатлар дастлаб камбағал оилаларни камбағалликдан чиқариш, иқтисодиёт тармоқлари ва тадбиркорлик субъектларини ҳар томонлама қўллаб-қувватлаш бўйича амалга оширилган ишлар тўғрисидаги ҳисоботни тинглади.\nМазкур масала юзасидан вилоят ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари Ж.Ўроқов ҳисобот берди. Қайд этилганидек, вилоятда бугунги кунда 16 мингта камбағал оила рўйхатга олинган.\nМазкур рўйхатни қисқартиришда, аввало, ишсиз фуқароларни мавжуд бўш (вакансия) иш ўринлари ва инвестиция дастурлари доирасида яратиладиган янги иш ўринлари асосида бандлигини таъминлашга алоҳида эътибор қаратилмоқда.\nШунингдек, аҳолини шахсий ва дала томорқаларида бандлигини таъминлаш, кооперативлар ташкил этиш ва уларга мақсадли субсидиялар ажратиш, муҳтож оилаларнинг меҳнатга лаёқатли аъзоларини касб-ҳунар ва хорижий тилларга ўқитиш чоралари кўрилмоқда.\nХусусан, 12 минг 24 фуқаро ҳақ тўланадиган жамоат ишларига жалб этилади. Шунингдек, 977 нафар томорқа ер эгаларига 4,5 миллиард, 960 та дала кооперативлари аъзоларига 2,1 миллиард сўм субсидия ажратилади. 80 минг фуқаро ўзини ўзи банд қилиш орқали иш билан таъминланади.\nКамбағалликни қисқартиришда ташаббус депутатларда бўлади\nСессияда шундай қарорга келинди. Бунинг учун вилоят Кенгашининг ҳар бир депутатига 50 миллион сўмдан маблағ ажратилади. Улар ўз округидаги 10 нафардан камбағал оила рўйхатини шакллантиради ва бу хонадонларнинг тадбиркорлик билан шуғулланиши, имтиёзли кредит ажратилишини назоратга олади.\nШунингдек, депутатлар камбағалликдан чиқариш бўйича бажарилаётган ишлар натижадорлигини назоратга олиб, йўналишлар кесимида ўз таклифларини беради. Негаки, ҳар бир ҳудуднинг ўз ривожланиш тенденциялари ва имкониятлари мавжуд. Шу жиҳатдан куч ва маблағ ноўрин йўналтирилмаслиги керак.\nСессияда қайд этилишича, вилоятимизда аҳолини касб-ҳунарга ўқитиш ишларини ташкил этиш учун республика бюджетидан 10 миллиард сўм пул ажратилиши кутилмоқда. Демак, бундан унумли фойдаланиш зарур.\nТуризм рақобатбардош бўлиши лозим\nСессия ишида, шунингдек, вилоятда сайёҳлик салоҳиятини юксалтириш борасидаги ишлар ҳам муҳокама қилинди. Қайд этилганидек, кўпроқ меҳмонларни жалб қилиш мақсадида йирик лойиҳалар амалга оширилмоқда.\nБиргина хитойлик ҳамкорлар билан амалга оширилаётган туристик марказ учун 350 миллион доллар сарфланиши кўзда тутилган. Ёки Имом Бухорий зиёратгоҳи ҳудудида кенг кўламли ободонлаштириш ишлари олиб борилади. Ўз навбатида бундай лойиҳалар билан параллел равишда қатор инфратузилма объектлари барпо этилиб, кўплаб янги иш ўринлари яратилади.\nСессияда депутатлар бу борада оддий масалалар ҳам эътибордан четда қолмаслиги зарурлигини қайд этди. Бугунги кескин рақобат муҳитида эътирозларга ўрин қолдирмаслик зарурлиги айтилди.\nХусусан, тарихий обидалар атрофидаги автотураргоҳларни хусусий сектор бошқарувига бериш, сайёҳлик объектларида аудиогид хизматини йўлга қўйиш, тунги хизмат кўрсатиш ва савдо нуқталари фаолиятини кенгайтириш таклиф қилинди. Шунингдек, ички туризмни ривожлантириш, бунда мавжуд ресурсларни ишга солиш зарурлиги айтилди.\nПахтачи «қизил ҳудуд»дан чиқади(ми?)\nСессия ишида туман ҳокими М.Ҳамдамов шу ҳақда ҳисобот берди. Қайд этилишича, 2021-2023 йилларда туманни ижтимоий-иқтисодий ривожлантириш дастури доирасида 762,4 миллиард сўмлик 155 та лойиҳа ишлаб чиқилиб, 2040 та янги иш ўрни яратилиши белгиланган. Шунингдек, тижорат банкларининг кредит маблағлари ҳисобидан 2 минг 200 нафар ишсиз фуқаронинг бандлиги таъминланади.\nТумандаги 30 ёшгача бўлган ишсиз ёшлардан 1441 нафарига ер ажратиш, 805 нафарини касб-ҳунарга ўқитиш, 1950 нафарига имтиёзли кредит маблағлари бериш режалаштирилган. Султонобод массиви ҳудудидан 2,4 гектар ер майдонида “Ёшлар саноат зонаси” ташкил қилинмоқда.\nЖорий йилда туман марказида 385 хонадонга мўлжалланган 9 та кўп қаватли уй қурилади. Электр энергияси таъминотини яхшилаш учун қўшимча 9 та янги трансформатор пункти ўрнатилиб, 67 та трансформатор пунктлари мукаммал таъмирланади ҳамда 7,9 километр янги ҳаво тармоқлари тортилади. Аҳолини тоза ичимлик сув билан таъминлаш мақсадида 20,5 миллиард сўм маблағ эвазига 101 километр тармоқ тортиш ҳамда Нурафшон маҳалласида сув иншоотини реконструкция қилиш режалаштирилган.


Ўзбек махфий хизмати Латвияда қолдирган излар « O'zbekiston ERK Demokratik Partiyasi\n27 May 2016 - 18:27\n“Re:Baltica” мухбири Нурматов билан унинг ресторанида учрашди. Мухбирнинг саволлари кўп эди. Лекин жавоблар ўрнига у ўзбек миллий таоми палов билан меҳмон қилинди.\n“Re:Baltica” Мкртчяннинг Рига марказидаги офисига изоҳ сўраб мурожаат қилди. Лекин бу мурожаатлар жавобсиз қолди.\nОзодлик манбаларига кўра, Овик Мкртчян Дед Хасан номи билан танилган “вор в законе”, 2013 йилда Москвада ўлдирилган Аслан Усояннинг чўқинтирилган ўғли бўлган.\nРУстам Иноятовни Латвияда сўнгги марта 2014 йилда Юрмаладаги “Новая волна” қўшиқ фестивалида кўришган. (Рассом Мартинш Упитис)\nСавицкис “Re:Baltica” сўровига жавобан бир неча йил аввал Иноятовнинг ўша пайтдаги ўринбосари Ҳаёт Шарифхўжаев билан Латвияда ҳамкорликда бизнес қилиш имкониятларини муҳокама қилганини тасдиқлади. Генерал Ҳаёт Шарифхўжаев 2015 йилнинг майида лавозимидан олиниб, унвонларидан маҳрум этилган. У билан бирга кўплаб МХХ зобитлари ишдан четлатилиб, қамоққа олинган. Жумладан, туғишган укаси полковник Жавдат Шарифхўжаев ноқонуний тадбиркорлик, коррупция, таъмагирлик ва ўта катта миқдорда давлат маблағларини ўзлаштиришда айбланиб, 16 йиллик қамоққа маҳкум этилди.\n“Re:Baltica” манбаларига кўра, 2013 йилда Савицкиснинг таклифига кўра, Шарифхўжаев бир неча одам ҳамроҳлигида Ригага келади. Савицкис улар билан учрашганини тасдиқлади, лекин уларга мезбонлик қилгани ва бошқа тафсилотларни эслай олмаслигини иддао қилди.\nЛатвиянинг санаторий-курорт мажмуаси ҳақдори “LT Services” ширкати бошқарув кенгаши аъзоларидан бири Артур Адиловдир. Шарифхўжаевнинг шу исмдаги қариндоши борлиги маълум, лекин бу айнан ўша одам эканини “Re:Baltica” мустақил манбалардан тасдиқлай олмади. “Re:Baltica” Адиловдан изоҳ сўраб, санаторий-курорт мажмуасига қилган мурожаатлари жавобсиз қолди.\n“Re:Baltica” Латвия хавфсизлик хизматига Иноятов ва Шарифхўжаевнинг мамлакатдаги бизнес фаолиятидан хабарингиз борми, деган савол билан мурожаат қилди. Хавфсизлик хизмати матбуот вакили бу саволга “ҳа”, деб жавоб берди, лекин бошқа тафсилотларни очиқламади.


7 йил аввал 1115 siyrat.uz\nПайғамбар алайҳиссалом Тоиф аҳолисига қарата хат ёзиб, элчилардан бериб юбордилар:\n«Бисмиллаҳир роҳманир роҳим. Аллоҳнинг элчиси Муҳаммад Пайғамбардан мўъминларга: «Важ*даги дарахтларни кесиш, ҳайвонларни овлаш ҳаромдир. Бунга амал қилмаган одамнинг кийимини ечиб дарра урилади».\nИслом дини олдин халқимизнинг қалбига тузукроқ ўрнашиб олсин ва нодон хотин-халажларнинг эсхонаси чиқиб кетмасин, деган ўйда Расулуллоҳдан сақифликлар чўқинадиган бутни йўқотишни бир ойга кечиктиришни илтимос қилишди. Пайғамбар алайҳиссалом уларнинг бу илтимосига розилик бердилар.\nЭлчилар йўлга чиққанларидан кейин Усмон ўз ҳамроҳларига юзланиб: «Мен сақифликларни яхши биламан, биз ҳозирча мусулмон бўлганимизни улардан сир тутайлик, бировлар билан урушишнинг, ноҳақ қон тўкишнинг ёмонлигини айтиб қўрқитайлик. Уларга: «Муҳаммад бизни машаққатли ишларга даъват этган эди, кўнмай бош тортдик, у бутларимизни парчалашни, зино қилмасликни, ароқ ичмасликни, судхўр бўлмасликни талаб қилди, деймиз», деди. Ҳамроҳлари унинг таклифини маъқул кўриб, юртига етиб келишгач, қабиладошларига: «Биз қурол билан қарши чиққан одамларни енгиб, ўз динига киргизган ўта золим одамнинг ёнидан келдик», дея юқоридаги келишилган гапларни айтишди. Бу гапларни эшитган Сақиф аҳолиси Муҳаммад алайҳиссаломга ҳаргиз итоат этмасликка аҳд қилишди. Элчилар: «Ундай бўлса, қурол-яроғингизни шайлаб, қўрғонларингизни пухталаб урушга тайёргарлик кўринг», дейишди. Одамлар жанговар тайёргарликни бошлаб юборишди, бироқ орадан икки-уч кун ўтгач, Аллоҳ таоло уларнинг дилларига қўрқув, ваҳима солди. Улар кенгаша-кенгаша элчиларни чақириб келишди. «Биз ҳар қанча тайёргарлик кўрмайлик, барибир, Муҳаммад билан урушиб енголмайдиганга ўхшаймиз. Яхшиси бориб, у даъват этган ишларни қабул қилинглар», дейишди. Шундан кейингина элчилар сирни очиб, аллақачон мусулмон бўлишганини, фақат уларнинг жаҳолатидан хавфсираб шундай йўл тутишганини айтишди. Қабиладошлари ажабланиб: «Буни биздан яширишнинг нима ҳожати бор эди?» деб сўрашди. «Табиатингизда шайтон кибри бор, у сизларни доим васвасга солиб туради, шу нарса йўқолмагунча мусулмон бўлганимизни сир тутишга қарор қилдик, ўша пайтда сизлардан ҳар қандай ёмонликни кутиш мумкин эди», дейишди элчилар. Шу кундан эътиборан Сақиф аҳолиси иймон келтириб, мусулмон бўлишди.\n*Важ — Тоифдаги бир жилғанинг номи.


11:26 / 25.05.2016\nЎзбекистонда мамлакат тарихида илк бор киберхавфсизлик бўйича Cyber Security Challenge Uzbekistan очиқ биринчилиги бўлиб ўтади, деб маълум қилишган лойиҳа ташкилотчилари Sputnik агентлигига.\nУнинг саралаш босқичи мамлакатнинг икки минтақаси Бухоро ва Навоий вилоятларида поёнига етган. Эндиликда, Фарғона, Самарқанд, Қашқадарё, Хоразм ва Тошкент шаҳрида саралаш босқичлари ўтказилади. Чемпионатнинг финал босқичида иштирок этувчилар номи 10 июлгача аниқланади.\nМазкур турнир ахборот хавфсизлиги соҳасида энг яхши мутахассисларни аниқлаш мақсадида ташкил этилмоқда. Унда 15 ёшдан 30 ёшгача бўлган хоҳлаган киши қатнаша олади. Номзодлар,15 июнгача рўйхатдан ўтишлари мумкин бўлади.\nТашкилотчиларнинг айтишича, турнирнинг соврин жамғармаси 30 млн сўмни ташкил этади. Бундан ташқари, мусобақа ғолиблари, ўз иқтидорларини намойиш этиш билан бирга, соҳанинг етакчи компаниялари эътиборини ўзларига қаратиш имконига эга бўлишади.\nХусусан, халқаро антивируслар дастурини ишлаб чиқувчи ESET компанияси ва тармоқ технологиялари ишлаб чиқиш оҳасида фаолият юритувчи трансмиллий CISCO компанияси чемпионатга ҳомийлик қилмоқда.\nКибербиринчиликнинг энг яхши иштирокчилари, ICTWEEK Uzbekistan-2016 ҳафталиги доирасида бўлиб ўтадиган финал босқичида куч синашадилар.


Жамиятимиз разолат ва сукут учун жуда оғир бадал тўлаяпти – Мирзиёева | Qalampir.uz\nЖамиятимиз разолат ва сукут учун жуда оғир бадал тўлаяпти – Мирзиёева\nЖамият\t10 Апрель 18:30 18409\nЎзбекистон сиёсий элитасидан бугун гендер тенглик, аёлларга нисбатан ҳурмат ҳақидаги баландпарвоз гапларни кўп эшитамиз. Бироқ, бу гаплар ва уларнинг амалдаги ифодаси маҳаллий идоралар, қуйи бўғинларга етиб бормагани, оилаларга киришда остонадан хатлай олмаётгани сўнгги воқеалар натижасида яққол намоён бўлмоқда.\nАйтайлик, Термизда 14 ой аввал ўқувчи қиз зўрланди ва ота-онаси ишчи ишлар оганларига мурожаат қилишига қарамай, иш бости-бости қилиб келинди. Навоийда эса аёл уч қизи билан ўзини поезд тагига ташлашга уринди. Хоразмда эса 19 яшар келин қўшнисидан 5 минг сўм қарз олгани учун қайнотаси ва қайниси томонидан дўппосланди. Таҳқирлашларга чидай олмаган келин ўз жонига қасд қилган. Бу мамлакатда аёлларга нисбатан муносабатнинг ҳақиқий мисоллари.\nЎзбекистон Республикаси Президенти Шавкат Мирзиёевнинг тўнғич қизи – Миллий масс-медиани қўллаб-қувватлаш ва ривожлантириш жамоат фонди Васийлик кенгаши раисининг ўринбосари, Гендер тенгликни таъминлаш масалалари бўйича комиссия аъзоси Саида Мирзиёева жамият аёлларга нисбатан разолат ва бундай воқеаларга сукут, қолаверса, “аёлнинг ўзи айбдор” деган қотиб қолган стереотиплар учун оғир бадал тўлашини айтиб чиқди.\n“Аёлларга нисбатан зўравонлик мавзусидаги янгиликлар кейинги кунларда умидсизлик занжирига боғланиб кетяпти.\nБундай хабарларни эшитиб, одамнинг кўнгли бузилиб кетяпти. Бу ҳали дараги бизгача етиб келганлари. Яна қанчаси бости-бости бўлиб кетяпти экан?”, дейди Мирзиёева.\nСаида Мирзиёевага кўра, аёлларга нисбатан зўравонлик қўл урганларнинг жазо олмаслигига яна аёллар ва буни кўриб, гувоҳ бўлиб турган жамоатчиликнинг сукут сақлаётгани сабаб бўлмоқда.\n“Аёл киши уйидаги гапни ташқарига чиқариши, дарди, мусибати ҳақида бировларга гапириши қанчалик қийинлигини тушунаман. Кўпчилик хотин-қизлар буни ўзи учун шармандалик деб билади. Ана шу ўринсиз уятни енгиб, зўравонлик ҳақида очиқ сўзлай олаётганлар таҳсинга лойиқ. Сиз фақатгина ўзингизга эмас, балки кун сайин, йиллаб зулмга чидаб келаётган, жабрдийда бўла туриб, таъналар тагида қолишдан қўрққан, ҳатто энг яқинларига ҳам дардини айта олмаётган аёлларга ёрдам беряпсиз”, дейди Саида Мирзиёева.\nПрезидентнинг қизи шаъма қилишича, мамлакатда аёллар билан боғлиқ жиноятларни қўллаётган, телефон орқали иш битирадиганлар бор ва улар қилмишидан уялиши керак.\n“Бировга зулм қилувчилар, мансабидан фойдаланиб, жиноятчиларни қўллаётганлар, телефон орқали иш битирадиганлар, одам танлаб, айримларни бошқалардан устун қўядиганлар шарманда бўлсин! Шулар таънага қолсин!\nЖамиятимиз разолат ва сукут учун, “аёлнинг ўзи айбдор” деган қараш учун жуда оғир бадал тўлаяпти.\nЖиноятчилар жазо муқаррар эканини билсин!”, дейди Саида Мирзиёева.\n19 Июнь 12:42 39004\n18 Июнь 19:33 36634\n19 Июнь 19:12 24518\n20 Июнь 20:21 24395\n18 Июнь 20:33 23838


“Лукойл” Россиядаги АЁҚШларининг 1/3 қисмини сотиши мумкин\n15:37 / 28.03.2017\nРоссиянинг “Лукойл” компанияси ушбу мамлакатдаги АЁҚШларининг 30 фоизини сотишни режалаштирмоқда. Бунга уларнинг рентабеллиги пастлиги сабаб қилиб кўрсатилмоқда. Гап Россиянинг марказий ҳудудларидаги 700га яқин ёқилғи қуйиш шохобчалари ҳақида бораётган бўлиши мумкин.\nРоссиядаги жами АЁҚШларнинг 21 фоизи – 2544та ёқилғи қуйиш шохобчасига эгалик қилувчи компания тармоғининг зарар келтириб ишлаётган бўлинмаларини сотиш устида бош қотирмоқда. Хусусан, мамлакатнинг 7 минтақасидаги шохобчаларидан воз кечмоқчи. РБК агентлиги суҳбатдошига кўра, бу Оренбург, Владимир, Кострома, Орлов, Брянск вилоятларидаги деярли барча тармоқ ҳамда Москва вилояти ва Чувашиядаги АЁҚШларнинг бир қисмидир.\nШу билан бирга, компания Туркиядаги тармоғини кенгайтириш устида ишлаяпти. Компания президенти Вагит Алекперовнинг сўзларига кўра, ҳозирда компания Туркияда 600дан ортиқ ёқилғи қуйиш хохобчасига эга бўлиб, бу ушбу мамлакатдаги АЁҚШ бозорининг 5 фоизи демакдир.


Учига чиққан фирибгар Қаҳрамонлик унвонини олди - hudud24.uz\n2021, 03-Mart | 06:38\nБош саҳифа Янгиликлар Жаҳон Учига чиққан фирибгар Қаҳрамонлик унвонини олди\n11:22 / 11-02-2020\nЭндигина 26 ёшга кирган фирибгарнинг турмуш ўртоғи унинг кирдикорларидан мутлақо хабарсиз эди. Шу боис, НКВД ходимлари ўртоқ Пургинни ҳибсга олиш учун ярим кечаси унинг уйига бостириб киришганида, Пургина хоним бутунлай эсдан оғай деди: — Нима қилаётганингизни тушунмаяпсиз чоғи? Ахир у Совет Иттифоқи қаҳрамони! Фин урушида қатнашиб, яраланган. Қаҳрамонлик кўрсатган одамнинг қўлига кишан солишга қандай ҳаддингиз сиғди? Мен ҳозир ўртоқ Сталинга қўнғироқ қиламан.\nБу тарифлар ҳақиқатан эшитган қулоқни чўчитадиган даражада эди-я, агар-да бу борадаги ҳужжатлар қалбаки бўлмаганда.\nКейинчалик бу шўрлик аёл 31 яшар Валентин Пургиннинг аслида 26 ёшли Владимир Голубенко эканлиги, унинг ўғрилик, товламачилик ва фирибгарлик жиноятлари учун икки бор қамалиб чиққанлигини билгач қандай ҳолатга тушганлигини тасаввур қилинг-а… Лекин ҳа, яна бир лекини фириб бобида устаси фаранг Владимир Голубенконинг кўксига осилган “Олтин юлдуз” медали, бошқа орден ва гувоҳномалари қалбаки эмас, ҳақиқий эди! Бу ҳолатнинг бошқа жиноятлардан ажралиб турадиган эътиборли жиҳати шундаки, собиқ СССР тарихида бунгача на алдов ва на фирибгарлик йўли билан давлатнинг бу каби энг олий мукофотига ҳеч ким эришмаган, бундай бирорта жиноят ҳам содир этилмаган эди ва ундан кейин ҳам бўлмади.\nВладимир фирибгарлик бобида манаман деган фильм қаҳрамонларини ҳам ярим йўлда қолдириб кетди. Уралнинг кичик бир шаҳарчасида оддий ишчи ва фаррош оиласида туғилган болакайнинг оламшумул жиноятчига айланишини ким ҳам ўйлабди, дейсиз. У илк бор майда ўғрилик учун қамалиб чиққанида 19 ёшда эди. Орадан кўп вақт ўтмай, фирибгарлик учун яна меҳнат тарбия колониясига жўнатилган Голубенко у ердан қочишга муваффақ бўлди. Йўловчи поездида нотаниш одамнинг ҳужжатларини ўғирлади ва паспортидаги расми ўрнига моҳирлик билан ўзиникини ёпиштиргач, ўзидан беш ёш катта Валентин Петрович Пургинга айланди қўйди.\nОдатда ўғрилар кўздан панада юришни маъқул кўришади. Лекин Голубенко оддий ўғрилардан эмасди-да. У бирваракайига бойлик ва шон-шуҳратга эришишга аҳд қилди ва янги ҳаёт сари дадил қадам ташлади. Сохта Пургин ўзи учун ўта моҳирлик билан Ҳарбий транспорт академиясининг битирувчиси, академиядан тавсифнома ва йўлланма каби қалбаки ҳужжатлар ясади. Даставвал Свердловск шаҳридаги “Путёвка” газетасининг мухбири лавозимига ишга жойлашди. Сўнгра парвозни юқорироққа, Москва томон бурди. Собиқ ўғригина бола тез орада обрўли “Комсомольская правда” газетасининг ҳарбий бўлим мудири ўринбосари лавозимига кўтарилди.\nҲар соҳанинг ўз устаси бўлгани каби, Голубенко-Пургиннинг фирибгарлик маҳоратига тан бериш керак. Сўзамол, зиёлинома афти ангори ёқимтойгина, одамлар орасида ўзини тутишни ҳам биларди. Янги лавозимда орттирган дўстлари даврасида очиқ-ойдин бўлмаса ҳам, у ўзини НКВДнинг махфий агенти эканлигига шама қиларди. Гоҳида ишда кўкрагида Қизил Юлдуз ордени билан пайдо бўлиб, кўпчиликнинг юрагини ўйнатарди. Бундай юксак унвонга қайси хизматлари эвазига эришганлигини сўраб қолишгудек бўлса, юзига сирли тус бериб, “айтишга ҳаққим йўқ”, дегандек елка қисиб қўярди.\nОнасини ҳам аралаштирди\nАслида, бу шон-шуҳратнинг бари олдиндан ўйлаб амалга оширилган жўнгина товламачилик маҳсули эди холос. Валентин Петрович Москвага келгандаёқ, келажагини ўйлаб ошна-оғайниларининг ёрдами билан онасини СССР Олий Мажлис Президиуми биносига тунги фаррошликка ишга жойлаштирганди. Онахон “бутуниттифоқ етакчиси” Михаил Калининнинг кабинетини ҳам тозаларди. Аёл ўғлининг илтимосига кўра, у ердан ҳақиқий орден ва мукофот ёрлиқларини ўғирлаб, унга келтириб берганди. У пайтларда ҳозиргидек кузатув камералари бўлмагани сабабли, бу ўғирлик ҳеч бир қийинчилик туғдирмаган. Давлат раҳбарининг имзосини эса бир пайтлар у билан бирга колонияда жазони ўтаган рассом маромига етказиб ясаб берди. Шу тарзда найрангбоз учта орден ва уларни тақиб юриш ҳуқуқини тасдиқловчи гувоҳномага эга бўлди.\nУстамон фирибгарнинг иштаҳаси борган сари очилиб борарди. Япон-мўғул ҳарбий тўқнашуви айни қизиган бир пайтда у “Комсомолька” газетаси томонидан мақола тайёрлаш учун Халхин-Голга хизмат сафарига юборилади.\nМаълум вақт ўтгач, таҳририят “Ўртоқ В.П.Пургин жанг пайтида ярадор бўлиб, Узоқ Шарқда госпиталда даволанмоқда” мазмундаги хабар олади. Орқасидан эса Валентин Петрович Ленин ордени билан Москвага қайтиб келади. Ҳа, бу ҳам фирибгарнинг навбатдаги найрангларидан бири эди. Аслида, у Москвадан ташқарига чиқмаган, орден эса М.Калинин кабинетидан ўғирланган мукофотлардан бири, ҳужжатлар эса собиқ жиноятчи рассомнинг “асари” эканлиги ҳам кейинчалик маълум бўлди.\nНафс ўпқони очилгач…\nБошқаларга бундай улкан шон-шуҳрат, олий мукофотлар, катта пул ва обрў кўпдек кўринса бордир, лекин эндигина 26 ёшли йигит учун ўз оёғи билан силлиққина кириб келган бу ютуқ ўзига оздек туюлаверди. 1940 йил бошларида унинг кўзи Совет Иттифоқи Қаҳрамони унвонига тавсия қилинган бир гуруҳ совет-фин жанги қатнашчиларининг рўйхатига тушиб қолди. Шу онда кўнгли Совет Иттифоқи Қаҳрамони унвонини тусаб қолди. Тез фурсатда калласида режа пишди ва пайсалламай ишга киришди. Қачонлардир 39-махсус штабда хизмат сафарида бўлган вақтида ўғирлаб олинган бланкалар яна қўл келди. Мазкур штаб бошлиғи номидан СССР Қуролли Кучлари таркибидаги қўмитага ўртоқ В.П.Пургинни юксак унвон билан тақдирлаш ҳақида тақдимнома юборди. Хатда унинг Ленин ордени ва Қизил юлдуз ордени соҳиби эканлиги, финлар билан жангда қаҳрамонлик кўрсатиб, оғир ярадор бўлгани алоҳида таъкидлаб ўтилди.\nҚарангки, яна товламачига омад кулиб боқди. Политбюро хатдаги фактларни текшириб ҳам кўрмай қарор қабул қилди. 1940 йил 22 апрельда “Комсомольская правда”да Валентин Петрович Пургинга Совет Иттифоқи Қаҳрамони унвони берилганлиги ҳақида хабар чоп этилди. Пургин-Голубенко “еттинчи осмонда” эди. Бўлмаса-чи, таниқли журналистга уйланди, яхши квартирага эга бўлди. У ўзини ҳақиқий қаҳрамондек ҳис қилди, ўзи тўқиган эртакка ўзи ҳам ишонди. Ёшлар, колхозчилар билан учрашувларда жасорати ҳақида тўлқинланиб ҳикоя қиларди. Ҳаммаси силлиқ кетаётган эди, фирибгар кутилмаганда панд еди. Газетада унинг суратини кўрган жазо колонияси ходимлари ва ундан фириб еган жабрланувчилар Владимир Голубенкони таниб қолишди. 1940 йил июль ойида “қаҳрамон” фирибгарни қўлга олишган собиқ “сафдошлари” унинг кирдикорларидан ҳайратга тушишди. 1940 йилнинг декабрида СССРни ўйнатган товламачи фирибгарга чиқарилган отув ҳукми ижро этилди. Бир вақтнинг ўзида унга Совет Иттифоқининг Қаҳрамони унвони бериш ҳақидаги қарор ҳам расмий бекор қилинди.\nМанба “Аргументы и факты”.\nАввалги мақола«Комиссиядан ўтказаман!», пул берсанг бўлди»…\nКейинги мақолаРақамли иқтисодиёт даврида ортиқча қоғозбозликка ўрин йўқ


Сардор Рашидов: Голларим орқали ўзбекистонлик футбол мухлисларини хушнуд этмоқчиман\n18:03 / 21.09.2015\nҚатар Юлдузлар Лигасида давом эттираётган ўзбекистонлик ёш футболчи Сардор Рашидов 19 сентябрь куни “Ал Жайиш” клуби таркибидаги илк голини нишонлашга муваффақ бўлди.\nШундан сўнг sports.uz нашри мухбири футболчи билан боғланди ва ундан интервью олди.\nҚатардаги янги жамоасига илк ўйинларданоқ тез киришиб кетган Рашидов шу руҳда давом этиши ва ўз голлари билан ўзбекистонлик мухлисларини хурсанд қилиш ниятида эканини айтди.\n- Сардор, “Ал Жайиш” сафидаги дастлабки голингизни уришга муваффақ бўлдингиз. Таассуротлар қандай?\n- Ростини айтадиган бўлсам, “Ал Сайлия”га қарши ўйин анча қизиқ тарзда ўтди. Қувонарли жиҳати шундаки, мазкур учрашувда мен “Ал Жайиш” таркибидаги илк голимни уришга муваффақ бўлдим. Бундан жуда ҳам хурсандман. Зеро дебют гол ҳар доим ҳам ёқимли бўлади. Бу ўйинда жамоамиз чиройли тарзда зафар қучди. Қўлга киритилган ғалабага мен ҳам оз бўлсада ўз ҳиссамни қўша олдим, деб ўйлайман. Менга билдирилган ишончни сал бўлса ҳам оқлаганимдан шодман.\n- Секин-аста “Жайиш”нинг ўйин услубига мослашиб, жамоадошларингиз билан “тил топишиб” бораётган бўлсангиз керак…\n- Ҳа, шундай. Аммо ҳали клубдошларим билан тўла бир-биримизни тушуниб кетдик, дея олмайман. Ҳаракат қиляпман, мураббийларнинг кўрсатмаларини бажаришга ва жамоадошларим билан яқинроқ бўлишга уриняпман. Аммо ҳали бироз вақт керак. Насиб этса, яқин орада жамоага тўла киришиб кетаман.\n- Қатарда тўп суришни бошлаганингизга ҳали унча кўп вақт бўлгани йўқ ва эндигина иккита учрашувда ўйнадингиз. Шу икки ўйиндан келиб чиқиб, сизда Юлдузлар Лигаси тўғрисида қандай фикрлар пайдо бўлди?\n- Таассуротларим фақат ижобий. Тўғри, ҳали чемпионат савияси ва ўйинлар тўғрисида фикр билдиришга эрта. Аммо ўзим ўйнаган иккита баҳсдан хулоса қилиб айта оламанки, ташкилотчилик ва ўйин атмосферасига гап йўқ. Биз футболчилардан фақат майдонга чиқиш ва ўзимизнинг нималарга қодир эканимизни кўрсатиш талаб этилади, холос.\nНасиб этса, Қатар чемпионатида ҳам ўз ўрнимни топишга ҳаракат қиламан. Қўлимдан келганча яхши ўйнаб, голлар киритиш орқали юртимиздаги кўплаб футбол мухлисларини хушнуд этишни истайман, - дейди маҳоратли ярим ҳимоячи.


У (бадиа) - Халқ сўзи\n10:30 14 Октябр 2019 Маданият\nУ билан кунига камида икки марта учрашар эдим...\nКелишган қадди қоматини гоҳ сарвқомат соҳибжамолга қиёсласам, гоҳида хиром айлаётган раққосанинг нозли карашмасига ўхшатардим. Доимо андак энгашиб қарши олишини эса “Ассалому алайкум” даги тавозега менгзардим.\nЯна Унда висолга интиқ малакнинг интизор нигоҳини ҳам кўрар эдим. Ҳатто мана шу ҳоли паришонлиги ҳам жуда ярашарди ўзига, чиройининг такрорланмас зебу забари эди.\nУ ҳар қандай ҳолатда - қуёш чарақлаб турганда ҳам, ҳаво тундлигида ҳам бирдек гўзал, нафосатли дилбар эди.\nУ ён-атрофидагиларига сира-сира ўхшамасди. Чеҳрасида ҳар қандай кўз қарашини ром қилгувчи мафтункорона мастоналик устивор эди.\nНеча асрки, жаҳон санъатсеварларини лол қолдириб келаётан улуғ мусаввир Комилиддин Беҳзод бобомизнинг хаёлий миниатюраларининг табиий чизгилари мужассам эди, нозикниҳол нозаниннинг жуссасида!\n... У билан кунига камида икки марта дийдорлашар эдим.Ёзда ҳам, кузда ҳам, қишда-ю баҳорда ҳам.\nҲар фаслда-да ажиб ҳусн соҳибаси эди, У!\nКузакда олтинранг ҳарир либосидан дурлар сочилиб турса, кўклам бошига яшил дурра тортар, ёз остонасида эса шода-шода сочпопуклар тақар эди.\nҲа,ҳар мавсумни тантанавор қарши олгувчи эди, У!\nҲар учрашганда хаёлан сўрар эдим: “Сен нега хомушсан, эй гўзал?”.\nВа эшитгандек бўлар эдим: “Бугун кўришдик, эртага яна дийдорлашамизми, йўқми...”\nЎша “эртага”лардан бирида, бу жавоби замирида нақадар катта хавотири болигини англадим...\nНе ажабки,у хилқат мени кутар жойида йўқ эди!\nҚурилаётган кўча ва унга ёндош йўлакнинг четида безарар ва беозор турса-да, Уни ортиқча деб ҳисоблашганди. Афсус, минг афсуски,бундай хулосага келганлар орасида Унинг такрорланмас гўзаллигини ҳис қиладиган ҳалоскори йўқ эди. Уни севувчи ва ҳар гал унинг жамолидан аллақандай ёқимли ҳис-туйғуларни қалбимга жо қилиб, гоҳ жануб, гоҳ шимол тарафга ўтгувчи МЕН эса кечиккандим...\nАйни ўша “МЕН” ва “СЕН”ларнинг бефарқлигимиз ва лоқайдлигимиз туфайли бир гўзаллик тимсоли - “У” йўқ бўлган эди.\nҲа ул хурлиқо, ул ҳусни бетакрорни гарчи тил қоидаларига зид бўлса-да У деб талқин қилдик. Сезгандирсиз, аслида У бир дарахт эди. Дарахтки, сиз, биз, улар –ҳаммамиздек, тамойили ободлик, кўркамлик, яратувчилик бўлган ҳаётни севгувчи жонли вужуд- наботот оламининг оддий бир вакили эди.\n... Орадан йигирма йил ўтаётган бўлса-да Уни ҳеч ҳам унутолмайман. Бир вақтлар зеб бериб турган манзилидан ўтар эканман, миннатдорона хотираларим билан Уни эслаб қўяман... Ва беиҳтиёр мени мафтун қилган малоҳатини бошқа дарахтлардан излайман.\nАммо афсуски, тополмайман...


Медамин – medu.uz – Дорилар ҳақида маълумотлар ўзбек тилида\nHome Йўриқномалар Медамин\nПрепаратнинг савдо номи: Медамин\nТаъсир этувчи модда (ХПН): медамин (2-метоксикарбониламинобензимидазол)\nфаол модда: медамин (карбендацим) – 100 мг;\nёрдамчи моддалар: сут қанди, картошка крахмали, стеарин кислотаси.\nТаърифи: оқ рангли ёки оқ сарғиш ёки қизғиш тусли бўлган таблеткалар.\nИчак нематодаларига нисбатан гельминтларга қарши кенг таъсир доирасига эга. Препарат жинсий жиҳатдан етилган нематодаларга қараганда, личинка босқичидагиларга юқорироқ фаолликни намоён қилади. Гельминтнинг қобиғи орқали ўтади ва унинг мушакларини фалажлайди, натижада у ичакда фиксация бўлиш қобилиятини йўқотади. Медаминнинг нематодаларга қарши фаоллиги, унинг дозаси билан бевосита боғлиқлиги аниқланган – суткалик доза ошган сари, препаратнинг самараси ҳам ошади.\nҚўлланганда меъда-ичак йўлларидан деярли сўрилмайди ва ахлат орқали ўзгармаган ҳолда чиқарилади.\nПрепарат аскаридалар (аскаридоз), анкилостомидлар (анкилостомидоз), острицалар (энтеробиоз), трихоцефалёз, стронгилоидозлар чақирган ичак нематодозаларини даволаш учун қўлланади.\nКатталар ва болаларга овқатдан кейин, суткада тана массасининг 10 мг/кг нисбатида ичга қабул қилиш учун буюрилади. Даволаш курси энтеробиозда бир кун ва бошқа нематодозаларда уч кун. Таблеткалар чайналади ва озгина миқдордаги сув билан ичилади. Препарат қабул қилингандан кейин сурги воситаси буюрилмайди. Махсус парҳез талаб этилмайди.\nТана вазнига кўра қуйидаги дозалар буюрилади:\nвазни (кг) Суткада таблеткалар\nсони Суткадаги миқдори (мг)\n50 5 500\n60 ва юқори 6 600\nКўнгил айниши, кучсиз ҳолсизлик, терида қичишиш ва тошма кўринишидаги аллергик ҳолатлар бўлиши мумкин. Одатда, ножўя реакциялари суст сезилади ва махсус даволашни талаб қилмайди. Аллергик ҳолатлар юз берганда препаратни қўллаш тўхтатилади. Юқори интенсив инвазияда, кам ҳолларда аскаридаларни ретроград миграцияси кузатилиши мумкин.\nЖигар функциясининг яққол бузилишлари, ҳомиладорлик, лактация (эмизиш), препаратни шахсий ўзлаштираолмаслик, медаминга юқори сезувчанликда қўллаш мумкин эмас.\nУзоқ муддат қўлланганда периферик қон манзарасини, жигар функциясини назорат қилиш лозим.\nМедамин қабул қилингандан кейин бир сутка давомида алкоголь истеъмол қилишга йўл қўймаслик керак. Медамин қабул қилингандан кейин сурги воситаси қўлланилмасин.\nДаволаш тугагандан кейин анал соҳасидан олинган суртмалар ва ахлатни вақти-вақти билан текшириш зарур (охирги етти кун давомида гельминтлар ёки уларнинг тухумлари йўқ бўлганда даволаш самарали ҳисобланади).\n100 мг дан таблеткалар 10 донадан контур уясиз, контур уяли ўрамда.\nАмброксол инъекция учун эритма14.04.2018Кейингиси


Афғонистон шарқида номаълум шахслар томонидан Гардез шаҳри яқинида жойлаштирилган Америка қўшинларига гранаталар билан зарба берилди. Ҳеч кимга зиён етмаган.\n28 январ 2021, Тошкент вақти: 03:51\nПактиё вилоятида Америка ҳарбийлари томонидан ўтказилган ал-Қаида жангарилари ва толиблар қисмларини топиш бўйича амалиётлар давомида қурол аслаҳалар яширилган бир неча жой топилди. Уч одам ҳибсга олинган.\nАйни пайтда мамлакатда наркотикларга қарши кураш кампанияси давом этмоқда. Покистон билан чегара яқинидаги Жалолобод шаҳри яқинида тўрт тонна афюн мусодара қилинган.\nАфғонистон муваққат ҳукумати наша ва кўкнор етиштиришдан кўнгилли равишда воз кечган деҳқонларга компенсация тўланишини эълон қилди.\nАйни пайтда Токиода Афғонистонда наркотикларга қарши кураш мавзуидаги халқаро анжуман бошланди. Конференцияни очиш нутқида Япониянинг собиқ бош вазири Рютаро Хошимото Афғонистон учун ўз иқтисодини кўкнорга таянмаган ҳолда тиклаш ўта муҳим эканини таъкидлаб ўтди.


Олимлар келажак ёқилғисини яратишди | Бир пиёла чой\n← “Тоғамга келин бўлганимдан афсусдаман”\nАка-сингил ўпишиб кўришишлари мумкинми? →\nОлимлар келажак ёқилғисини яратишди\nАҚШдаги Тинч океани шимолий-ғарбий миллий лабораторияси олимлари чиқариндиларни ўз хусусияти бўйича нефтни эслатувчи моддага айлантириш усулини ишлаб чиқишди. Келажакда бундай йўл суюқ ёқилғини олишнинг асосий услубига айланиши мумкин. Бу ҳақда Gizmodo нашри хабар бермоқда.\nЎзгартириш гидротермал ёқиш дея аталувчи жараён ёрдамида амалга оширилади. У табиатда нефтнинг пайдо бўлишига туртки берувчи ҳолатлар (масалан – юқори босим ва ҳарорат)ни ўзида акс эттиради. Бироқ, олимларнинг сўзларига кўра, бундай айлантириш атиги бир неча дақиқани талаб қилади. Табиий шароитда эса бунга миллионлаб йиллар керак.\nЮқори босим остида махсус трубкада бўлган чиқиндилар Цельсий бўйича 650 даражага қадар қиздирилади. Натижада қайноқ ёғсифат суюқлик пайдо бўлади.\nМутахассисларнинг ҳисоб-китобларига кўра, бир инсон ҳар йили икки-уч галлон ёқилғига етарли бўлган хом-ашёни ишлаб чиқаради.\nЭслатиб ўтамиз, 2013 йилда кореялик муҳандислар бензинни ишлаб чиқаришга қодир бўлган ичак бактерияларини яратишганди. 2016 йилнинг мартида эса Калифорния университети олимлари, чиқиндиларни автомобиллар учун ёқилғи сифатида ишлатишни режалаштираётганликлари ҳақида маълум қилган эдилар.


Касалланганлар сони 193 601 602\nВафот этганлар 4 154 987\nКелин меҳмонлардан тўй совғалари учун камида 400 доллар сарфлашларини талаб қилди ва тармоқда шарманда бўлди. Бу ҳақда Daily Mail хабар берди.\nШундай қилиб, келин ўзининг Facebook'даги саҳифасида ушбу байрам муносабати билан олишни истаган нарсалар рўйхати билан пост нашр этди. Улар орасида Gucci ёки Louis Vuitton қимматбаҳо дизайнерлик буюмлари, интерьер буюмлари, машина, уйларни таъмирлаш учун маблағлар ёки "киши бошига камида 400 доллар нақд пул" бор эди.\nҚизнинг постида юзлаб изоҳлар тўпланган - асосан абонентлар унинг истакларини ҳаддан ташқари ва худбин деб аташган. "Бу оддий одам учун умуман оқилона сўровларми?", "Умид қиламанки, куёв ундан қочиб қутулган", "Унга ажрашиш тўғрисидаги ҳужжатларни аллақачон бера оламизми?" дея фойдаланувчилар кинояли тарзда ёзишди.\nКиритилди: 16:22 20.06.2021. Ўқилди: 3489 марта. Фикрлар сони: 0 та.\n"Lacetti" бизни қисиб қўйди": Мурод Хонтўраевнинг шогирди “авария” қандай бўлганини сўзлаб берди


Равшан Эрматов лавозимидан озод этилди - XABAR.INFO\nПрезидентнинг тегишли фармони (ПФ-6203, 09.04.2021й) асосида Азиз Абдукахарович Абдухакимов Ўзбекистон Республикаси Бош вазирининг ўринбосари — Ўзбекистон Республикаси туризм ва спорт вазири лавозимига тасдиқланди;\nШунингдек, Президентнинг тегишли қарори (ПҚ-5069, 09.04.2021й) асосида:\n➖ Улуғбек Ахмадович Азамов туризм ва спорт вазирининг биринчи ўринбосари лавозимига;\n➖ Абдулазиз Ўролбоевич Ақкулов туризм ва спорт вазирининг ўринбосари лавозимига;\n➖ Авазжон Қудратиллаевич Каримов туризм ва спорт вазирининг ўринбосари лавозимига;\n➖Зариф Очилович Казаков туризм ва спорт вазирининг ўринбосари лавозимига тайинланди.\nПрезидентнинг тегишли қарори (ПҚ-5067, 09.04.2021й) асосида бошқа ишга ўтиши муносабати билан жисмоний тарбия ва спорт вазирининг биринчи ўринбосари Равшан Сайфиддинович Эрматов ҳамда жисмоний тарбия ва спорт вазирининг ўринбосари Нодир Хужамқулович Муротов лавозимидан озод этилди;\nПрезидентнинг тегишли қарори (ПҚ-5068, 09.04.2021й) асосида бошқа ишга ўтиши муносабати билан Фахриддин Умарович Давруков Туризмни ривожлантириш давлат қўмитаси раисининг ўринбосари лавозимидан озод этилди.\n«Реал» кучли ёмғир остида кечган «эль-класико»да «Барселона»ни таслим қилди (видео)


Тарих гувоҳ: инсоният мушкул вазиятга тушиб қолганда муаммога муқобил ечимлар излай бошлайди, натижада янги ихтиролар дунёга келади. Коронавирус пандемияси ҳам инновацион технологиялар учун янги даврни бошлаб берди.\nВирусли дунёда хавфсиз ва қулай яшаш учун турли воситалар ишлаб чиқилмоқда.\nНиқоблар ноқулайлик туғдирмаслиги учун восита\nСоатлаб тиббий ниқобда юриш тиббиёт ходимлари учун ноқулайликлар туғдириши, хусусан, қулоқ терисининг қийилишига сабаб бўлиши табиий. Канадалик скаут Куинн Рони бу ноқулайликнинг соддагина ечимини топди. Ниқоб тутқичларини қулоқда эмас, бошнинг орқа қисмида тутиб турувчи содда мосламани 3D принтерда ишлаб чиқди ва ўз шаҳарчасидаги шифохоналарга бепул тарқатди.\nКуиннинг оиласи мослама моделини интернетга жойлаштирган, кўнгиллилар уни 3D принтерда чиқариб, тиббиёт ходимларига ёрдам бериши мумкин.\nВирусдан ҳимояловчи ниқоб\nБританиялик биохимик олимлар вирусдан ҳимоя қопламасига эга ниқоблар устида 10 йил давомида иш олиб боришган. Коронавирус пандемияси эса бу жараённи тезлаштирди.\nVirustatic Shield ниқоблари бошқа ниқобларидан фарқли равишда микроб ва инфекциялардан ҳимояловчи махсус қопламага эга. У коронавирусдан ҳам ҳимоялаши айтилмоқда.\nНиқоб юз контурларига бир текисда кийилади, вирус юқиши хавфи бўлган аъзолар – оғиз, қулоқ, бурун соҳасини қамраб олади. Енгил матодан тайёрланган бўлгани учун узоқ вақт тақиб юришда ноқулайлик туғдирмайди, нафас олишга халал бермайди. Кўп маротаба фойдаланишга мўлжалланган, ювиб ишлатиш мумкин.\nҚўл ёрдамисиз эшикни очиш учун мослама\nФото: Steve Brooks/DDB Ltd\nКоронавирус металл юзада 3 кунгача яшай олиши ҳақидаги факт эшик тутқичларидан эҳтиёткорлик билан фойдаланиш кераклигини кўрсатади.\nВирус юқтириш эҳтимоли юқори бўлган эшик тутқичларини қўл ёрдамисиз очиш имконини берувчи мосламаларнинг бир неча кўринишдагиси ишлаб чиқилган.\nШулардан бири лондонлик дизайнер Стив Брукс томонидан яратилган гигиеник илгаклар ҳисобланади. Гигиеник илгак енгил, чўнтакка сиғадиган ҳажмда моделлаштирилган бўлиб, осон ювиладиган материалдан тайёрланган. Илгакдан лифт тугмасини босиш учун ҳам фойдаланиш мумкин.\nУэльслик Вин Гриффитс ҳам эшикни қўл ёрдамисиз очишнинг содда ва антиқа усулини топди.\nТутқичга маҳкамланадиган мослама тирсак ёрдамида эшикни очиш имконини беради. Гриффитс лойиҳани интернетга жойлаб, имкони бўлганларни мосламани 3D принтердан чиқариб, керакли жойларга ўрнатишга чақирмоқда.\nЮзни ҳимояловчи билакузук\nВирусдан ўзини ҳимоялаш учун қўйилаётган энг асосий талаблардан бири – юзга қўл билан тегмаслик. Аммо бу жуда мушкул – юзга тегиш автоматик тарзда амалга ошадиган, назорат қилиш қийин бўлган жараён. Сиэтллик уч нафар дўст бунга ечим топишга уринишди – эгасининг хатти-ҳаракатларини назорат қиладиган Immunotouch ақлли билакузукни ишлаб чиқишди.\nБилакузук смартфонга уланади, махсус иловани ўрнатиш чоғида юз аъзолари билакузукка «таништирилади». Юзга тегиш учун қўл олиб борилганда билакузук вибрация бериб, огоҳлантиради.\nМаҳсулот сотувга чиқарилган бўлиб, нархи 50 доллар атрофида.\nҲарбий ва тасвирга олиш мақсадларида кенг қўлланилаётган дрон кўчага чиқиш чекланган карантин даврида кундалик юмушларни бажариш учун ҳам ёрдамчи бўлиши мумкин.\nҚўшимча юк кўтара оладиган ва масофадан бошқариш мумкин бўлган дрон моделларини смартфон ёки компьютерга улаган ҳолда таом, дори олиб келиш ва енгил харидларни уйдан чиқмасдан амалга ошириш учун қўлланилмоқда. Бу турли заруратлар билан кўчага чиқишнинг олдини олади.\nАммо дрондан фойдаланиш аксарият давлатларда чеклангани бу технологиянинг оммалашишига халал бериши мумкин.


Фотосаёҳат: Бекобод шаҳридаги болалар ёзни қандай ўтказишмоқда?\n15:50 / 24.06.2017 12942\n23 июнь куни Халқ таълими вазирлиги томонидан ОАВ вакиллари учун Тошкент вилояти Бекобод шаҳрига медиа-тур уюштирилди. Тадбир давомида журналистлар Бекобод шаҳридаги таълим муассасалари, “Баркамол авлод” маркази, болалар учун ташкил этилган ёзги тўгараклар фаолияти билан яқиндан танишишди. Кун.уз мухбири ҳам ушбу медиа-турда иштирок этиб, махсус фоторепортаж тайёрлади.\nБиринчи тур Бекобод шаҳридан жойлашган “Баркамол авлод” марказига уюштирилди. Ёзги таътил вақтида болалар бу ерда турли тўгаракларга аъзо бўлиб, вақтларини мазмунли ўтказаётгани ота-оналарни ҳам мамнун қилмоқда.\n“Бу марказда фарзандларим ўзлари учун қизиқ бўлган машғулотлар билан шуғулланишади. Шунингдек, тўгарак нархлари ҳам бизни қониқтиради. Устозлар ҳам болаларга астойдил билим беришади. Боламнинг ёзги таътили кўнгилдагидек ўтишидан хурсандман. Сабаби, бизнинг олисдаги оромгоҳлар ёки ўқув марказларга боришга имконимиз йўқ”, - дея қайд этди тўгарак иштирокчиларидан бирининг онаси.\nБу ерда спорт машғулотлари, тўқувчилик, тикувчилик, компьютер саводхонлиги, рақс, инглиз, рус тили ва бошқа тўгараклар, шунингдек, мактабгача бўлган тайёрлов курслари, қўғирчоқ театри томошалари ташкил этилган. Тўгарак учун белгиланган тўлов ҳақи ҳам қулай нархда – 7500 сўм.\nОта-оналар марказда гимнастика бўйича ҳам курслар ташкил этилиши ҳамда рақс бўйича турли танловларда қатнашадиган қизлар учун айрим ҳолларда либослар етишмаслиги сабабли бу масалада ёрдам берувчи ҳомий топилишини сўраб, мурожаат қилишди.\nКейинги объект – Бекобод шаҳридаги 2-умумтаълим мактабида ташкил этилган ёзги оромгоҳ ҳам ўз ишини бошлаб юборган бўлиб, бу ерда ўқувчилар учун турли мусобақалар, спорт тўгараклари, қизиқарли машғулотлар ўтказиб келинади.\nИқтидорли болалар мактаб ҳовлисида рассомчилик санъати билан шуғуланишади. Шунингдек, болалар учун махсус бассейн ҳам ўрнатилган.\nБекобод шаҳридаги 16-умумтаълим мактаби ҳам ўзининг озодалиги, салқин табиати ва тартиб-интизоми билан бошқалардан ажралиб туради. Бу ерда ҳам болаларнинг ёзда ҳордиқ чиқариши ва мазмунли вақт ўтказиши учун барча шарт-шароитлар яратилган.\n“Ота-оналар билан мулоқот” хонаси эса мактаб ва ота-оналар ўртасида ўзаро муносабатларни мустаҳкамлашга хизмат қилмоқда.\nМаълумот ўрнида: Жорий йил Ўзбекистонда 1150та болалар ёзги оромгоҳи ташкил этилган бўлиб, шулардан 214таси стационар, 936таси кундузги оромгоҳлардир. Уларда 300 мингга яқин болалар дам олиши режалаштирилган.\nОромгоҳларга бормайдиган болалар ёзда нима билан шуғулланади, деган савол ҳам туғилиши табиий. Айнан шу масаланинг ечими сифатида “Ёз концепцияси” ишлаб чиқилди. Унга кўра, оромгоҳлар ташкил этилмаган муассасаларда турли тўгараклар, “соғломлаштириш майдончалари”, китобхонлик машғулотлари ташкил этилади. Мазкур концепция жами 91253 нафар ўқувчини қамраб олади.\nБекободлик фермернинг умри ҳокимликда ўтмоқда. У нимадан норози?\nБекободда туман ҳокимлиги балансидаги бинода ёнғин: 62 ёшли кишининг жасади топилди\nТожикистон фуқароси чегарада 100 дона психофаол дори билан тўхтатиб қолинди


NASA Қуёшдаги кучли портлаш тасвирларини эълон қилди (ВИДЕО)\n13:00 / 19.10.2015\nЭълон қилинган видеоёзувда юлдуз сатҳида протуберанец (Қуёш четидан отилиб чиқиб ёниб турган газ алангаларидан бири) юқорига кўтарилиб, сўнгра секин-асталик билан барҳам топиши тасвирланган. Протуберанецлар ўзида “беқарор” газ булутларини муажассамлаштирган бўлиб, магнит майдони таъсирида бир муддат Қуёш юзасида ушланиб туради.\nПортлашдан кейин газ булути яна Қуёш сатҳига қайтди.\nФото ва видеотасвирлар икки хил узунликдаги ультрабинафша тўлқинларининг қўшилишидан олинган. Инсон кўзи билан қараганда улар кўринмайди ва одатда қизил ва бронза рангида намоён бўлади.


Без Рубрики | 1UZ Программное обеспечение «1UZ – Бухгалтерия», «1UZ - Склад», «1UZ - Оптовая торговля», «Отдел кадров», «Электронная отчетность»\nКатегория архиви ‘Без рубрики’\n1-Бўлим “1UZ Бухгалтерия ҳисоби. Асосий”+”Ишлаб чиқариш” модулида ишлаш кетма-кетлиги. ИШЛАБ ЧИҚАРИШ МОДУЛИ. 1. Константалар – Бошқа – Ҳисобдан чиқариш усули – микроскоп белгисидан – ФИФОни танлаш лозим. 2. Умумий бўлинмаси… давомини ўқинг →\n“1UZ Бухгалтерия ҳисоби. Асосий”+”Улгуржи савдо” практикуми\n1-Бўлим “1UZ Бухгалтерия ҳисоби. Асосий”+”Улгуржи савдо”. Маълумотномалар Ушбу дастур “1UZ Бухгалтерия ҳисоби. Асосий” дастурида қўшимча модулни тақдим этади, улгуржи савдонинг қўшимча функциялари мавжуд. Модул тузилиши қуйидаги объектларни ўз ичига олади:… давомини ўқинг →\n30-Бўлим ШЖБПМ реестрини Халқ банк тизимига тушириш ва юклаш. “1UZ. Бухгалтерия ҳисоби”дастуридан Реестрни юклаш. 1. Солиқлар вкладкасида – ШЖБПМ реестри 2. Реестрни шакллантириб керакли ой танланади. 3. Халк банки… давомини ўқинг →\n29-Бўлим «ЯИТ ва ПЖни ҳисоблаш» (ойма-ой) ҳужжати «ЯИТ ва ПЖни ҳисоблаш» ҳужжати қонунчиликдаги ўзгартиришларга асосан 2016 йилдан ойма-ой тузилади. Ҳужжатнинг санаси – ойнинг охирги куни. “Кўрсаткичларни тўлдириш” ва “Ҳисоблаш” тугмасини… давомини ўқинг →\n28-Бўлим Солиқлар. ЯСТ 1. “ЯСТнннг энг кам миқдорини ҳисоблаш” ҳужжати Ягона солиқ тўловини ҳисоблайдиган ва ундан ўтказмаларни шакллантирадиган “ЯСТни ҳисоблаш” ҳужжатини яратишдан олдин (бу ҳужжат ўтказмаларни шакллантирадиган солиқ ҳисоботи бўйича… давомини ўқинг →\n27-Бўлим Солиқлар. ЖШДС “Жисмоний шахслар даромад солиғини ҳисоблаш” ҳужжати. Ушбу ҳужжатга маълумотлар автоматик тарзда шаклланади. Аммо ҳисоботда жисмоний шахсга ижара тўловининг даромад суммасини акс эттириш учун дастурда кейинги ҳаракатларни… давомини ўқинг →\n26-Бўлим 1UZ да кетма-кетликда ишлаш ИШЛАБ ЧИҚАРИШ 1. Константалар- • Фаолият тури – Асосий фаолият тури – Ишлаб чиқариш (Производство) танланади. • Бошқа – Ҳисобдан чиқариш услуби – уч нуқтали(…)… давомини ўқинг →\n25-Бўлим Дастурда хизмат кўрсатиш ҳисоби Бунинг учун “Ўзаро ҳисоб-китоблар” ёрлиғида “Ҳисоб-фактура” ҳужжати тўлдирилади. Ушбу ҳужжат Контрагентга кўрсатилган хизматлар ҳисоби ва бухгалтерия ўтказмасини шакллантиради. Бундан ташқари тўлов учун ҳисоб-фактурани ёзишда,… давомини ўқинг →\n24-Бўлим Дастурда асосий воситалар ҳисоби. Асосий воситаларнинг кирими ва чиқими “Асосий воситалар” маълумотномаси. Ушбу маълумотнома “ҳисобварақлар режаси”га асосан, ҳар бир асосий воситанинг тегишли гуруҳлари бўйича ҳисоб юритишга мўлжалланган. Сизга керакли… давомини ўқинг →\n23-Бўлим Асосий воситалар ҳисоби Асосий воситаларнинг эскириши ва қайта баҳолаш АВ/НМАни қайта баҳолаш.“Қайта баҳолаш” ҳужжатини очинг, + Янги элемент қўшинг. “АВ ва НМА ни қайта баҳолаш” ойнаси очилади. Биринчи… давомини ўқинг →\n1UZ дастурларининг оралиқ янгиланиш эълон қилади.\n1UZ Навбатдан ташқари дастурий янгиланишларни эълон қилади\n1UZ Навбатдан ташқари дастурий янгиланишларни эълон қилади.


8 - عَنْ أَبِي هُرَيْرَةَ قَالَ: قَالَ رَسُولُ اللهِ صلى الله عليه وسلم: «ثَلَاثٌ لَا يُكَلِّمُهُمُ اللهُ يَوْمَ الْقِيَامَةِ، وَلَا يَنْظُرُ إِلَيْهِمْ، وَلَا يُزَكِّيهِمْ، وَلَهُمْ عَذَابٌ أَلِيمٌ: رَجُلٌ عَلَى فَضْلِ مَاءٍ بِالْفَلَاةِ يَمْنَعُهُ مِنِ ابْنِ السَّبِيلِ، وَرَجُلٌ بَايَعَ رَجُلًا بِسِلْعَةٍ بَعْدَ الْعَصْرِ فَحَلَفَ لَهُ بِاللهِ لَأَخَذَهَا بِكَذَا وَكَذَا فَصَدَّقَهُ، وَهُوَ عَلَى غَيْرِ ذَلِكَ، وَرَجُلٌ بَايَعَ إِمَامًا لَا يُبَايِعُهُ إِلَّا لِدُنْيَا، فَإِنْ أَعْطَاهُ مِنْهَا وَفَى، وَإِنْ لَمْ يُعْطِهِ مِنْهَا لَمْ يَفِ».\n[خ 2358، م 108، ت 1595، س 4462، د 3474، جه 2207].\n«Расулуллоҳ соллаллоҳу алайҳи васаллам шундай дедилар: «Уч киши борки, қиёмат куни Аллоҳ уларга гапирмайди ҳам, назар ҳам солмайди, покламайди ҳам ва уларга аламли азоб бор: саҳрода ортиқча суви бўла туриб, уни йўқсил йўлчига бермаган киши; асрдан кейин биров билан бир молни савдолашиб, бундай бўлмаса ҳам, «фалончага олганман», деб Аллоҳга қасам ичиб, уни ишонтирган киши; раҳбарга фақат мол-дунё учунгина байъат бериб, агар ўшандан берса вафо қиладиган, бермаса вафо қилмайдиган киши».\nШарҳ: Ушбу ҳадиси шарифда қиёмат куни ёмон ҳолатда қоладиган уч тоифа ҳақида сўз бормоқда:\nЎз ҳузуридаги ортиқча сувни ибн сабийлдан ман қилган одам. «Ибн сабийл» – ватанига ета олмай, кўчада қолган одам, муҳтож бўлганидан зикри келмоқда, аслида эса, ҳар бир муҳтож кишидан ортиқча сувни ман қилиш ҳаромдир. Бу ишни қилган одамга Аллоҳ таоло қиёмат куни гапирмайди.\nАсрдан кейин ёлғон қасам ичиб савдо молини ўтказган одам.\nБаъзи кишилар савдо молини ўтказиш мақсадида харидорни ишонтириш учун ёлғондан қасам ичадилар. Бу иш ҳаром. Уни асрдан кейин бўлиши шарт эмас. Қачон бўлса ҳам ҳаром иш. Аммо асрдан кейингиси жуда ёмон бўлганидан зикр қилинган. Чунки ўша вақтда кундузи ер юзида навбатчилик қилган фаришталар амалларнинг ҳисобини олиб кўтариладиган вақтдир. Ана ўшандоқ одамга ҳам Аллоҳ таоло қиёмат куни гапирмас экан.\nБир имомга байъат қилиб, ундан манфаат кўрса, байъатга вафо қиладиган, манфаат кўрмаса, байъатга вафо қилмайдиган одам ҳам қиёмат куни Аллоҳ таолонинг гапиришидан маҳрум бў-лади.\nШунинг учун ҳам мазкур ишларни қилишдан сақланиш керак.\nУшбу бўлимдаги ҳадислар: « Ҳадис 7 Ҳадис 9 »